title: มงกุฎทิวดอร์

text: มงกุฎองค์นี้ไม่ปรากฎหลักฐานปีที่จัดสร้างขึ้น แต่สันนิษฐานว่าพระเจ้าเฮนรีที่ 7 หรือพระราชโอรส พระเจ้าเฮนรีที่ 8 ได้ทรงให้จัดสร้างขึ้น โดยพบหลักฐานเป็นลายลักษณ์อักษรในสมุดจดบันทึกเครื่องเพชรของพระเจ้าเฮนรีที่ 8 ในปีค.ศ. 1521 โดยเรียกมงกุฎองค์นี้ว่า "มงกุฎทองคำ" โดยมีลักษณะงดงามและประณีตมากกว่ามงกุฎจากยุคกลางที่ทรงใช้มาก่อน โดยมงกุฎองค์นี้ประกอบด้วยเส้นโค้ง 2 เส้นตัดกัน มีกางเขนแพตตีจำนวน 5 ตำแหน่ง และเฟลอ-เดอ-ลีสจำนวน 5 ตำแหน่ง ซึ่งประดับประดาด้วยรัตนชาติได้แก่ เพชร มรกต ทับทิม แซฟไฟร์ ไข่มุก และในช่วงสมัยหนึ่งได้ประดับยอดด้วยทับทิมเจ้าชายดำ บริเวณเฟลอ-เดอ-ลีสตำแหน่งกึ่งกลางของมงกุฎมีภาพเขียนพระเยซู พระนางมารีย์พรหมจารี และนักบุญจอร์จ เพื่อที่จะใช้แสดงถึงพระราชอำนาจของพระเจ้าเฮนรีที่ 8 ที่ทรงเป็นประมุขแห่งคริสตจักรแห่งอังกฤษ นอกจากนี้ยังพบบันทึกของมงกุฎองค์นี้อีกหลายครั้งในเอกสารปีค.ศ. 1532, 1550, 1574 และ 1597


title: มงกุฎทิวดอร์

text: หลังจากการสวรรคตของสมเด็จพระราชินีนาถเอลิซาเบธที่ 1 ซึ่งถือเป็นพระมหากษัตริย์พระองค์สุดท้ายของราชวงศ์ทิวดอร์ ซึ่งราชวงศ์สจวตได้เข้ามามีบทบาทในราชบัลลังก์ของอังกฤษ โดยทั้งรัชสมัยของพระเจ้าเจมส์ที่ 1 และพระเจ้าชาลส์ที่ 1 ก็พบหลักฐานว่าได้ทรงมงกุฎองค์นี้เช่นกัน จนกระทั่งถึงช่วงสงครามกลางเมืองอังกฤษ ซึ่งทำมาซึ่งการปลงพระชนม์ของพระเจ้าชาลส์ที่ 1 ในปีค.ศ. 1649 มงกุฎองค์นี้ได้ถูกทำลายและถอดชิ้นส่วนอัญมณีออกขายเป็นมูลค่าประมาณ 1,100 ปอนด์ โดยจากหลักฐานบันทึกทรัพย์สินของพระมหากษัตริย์ที่ถูกนำมาขายนั้นพบว่ามงกุฎองค์นี้มีน้ำหนักถึง 3.3 กิโลกรัม (7 ปอนด์ 6 ออนซ์)


title: มงกุฎทิวดอร์

text: ในระหว่างช่วงปีค.ศ. 1902 ถึง 1953 ภาพวาดมงกุฎทิวดอร์ได้ถูกนำมาใช้ในตราอาร์ม และตราสัญลักษณ์ต่างๆ ในประเทศต่างๆ ที่เป็นราชอาณาจักรเครือจักรภพ เพื่อเป็นสัญลักษณ์ของพระมหากษัตริย์ และพระราชอำนาจของพระองค์


title: มงกุฎทิวดอร์

text: ในปีค.ศ. 2012 ได้มีการจัดสร้างมงกุฎทิวดอร์องค์จำลองโดยอาศัยรูปแบบจากงานวิจัยของ Historic Royal Palaces โดยให้แฮรี คอลลินส์ อดีตนายช่างอัญมณีประจำราชสำนัก โดยใช้เทคนิคต่างๆ ในการขึ้นงานโลหะเหมือนในสมัยทิวดอร์ โดยใช้อัญมณี และไข่มุกทั้งสิ้นกว่า 344 เม็ดในการประดับ โดยได้จัดแสดงอยู่ ณ Royal Chapel ที่พระราชวังแฮมป์ตันคอร์ต


title: กางเขนแพตตี

text: กางเขนแพตตี (Cross Pattée, Cross Patty, Cross Pate) เป็นสัญลักษณ์รูปแบบหนึ่งของกางเขนคริสเตียน ซึ่งมีลักษณะของแขนแคบเข้าตรงช่วงกลางของกางเขน โดยจะเริ่มจากเป็นเส้นตรงหรือเส้นโค้ง และจะค่อยๆ กว้างออกที่บริเวณช่วงปลายทั้งสี่ด้าน โดยได้พบหลักฐานการใช้สัญลักษณ์กางเขนแพตตีในงานศิลปะยุคกลางตอนต้น อาทิเช่น งานปกสมุดทำด้วยโลหะซึ่งจัดสร้างโดยพระราชินีเธโอเดลินดา เพื่อใช้ถวายให้กับมหาวิหารมอนซา ในปีค.ศ. 628 และยังพบบนปกหลังของกอสเปลของลินโด (Lindau Gospels) ซึ่งเป็นงานสมัยคริสต์ศตวรรษที่ 8 ปัจจุบันเก็บรักษาอยู่ที่หอสมุดมอร์แกน ตัวอย่างในยุคแรกของการใช้เป็นตราสัญลักษณ์ในอังกฤษ (ราวคริสต์ศตวรรณที่ 12) พบในตราอาร์มของบารอนเบิร์กเลย์


title: กางเขนแพตตี

text: คำว่า "pattée" นั้นเป็นคำศัพท์ภาษาฝรั่งเศส ซึ่งเมื่อนำมาใช้กับคำว่ากางเขน หรือ "Croix" จะรวมกันเป็นคำเต็มว่า "la croix pattée" แปลตามศัพท์ว่า "กางเขนที่มีขา" คำว่า "patte" เป็นคำนามแปลว่าเท้า ซึ่งใช้ในสัตว์เป็นส่วนใหญ่


title: กางเขนแพตตี

text: กางเขนนี้มีแขนสี่ด้านค่อยๆ บานออก ซึ่งแต่ละด้านมีลักษณะคล้ายขาของจอก หรือของเชิงเทียน ในภาษาเยอรมันเรียกว่า "Tatzenkreuz" มาจากคำว่า "Tatze" แปลว่าเท้า โดยสันนิษฐานว่าคำนี้มีรากมาจากคำกริยาภาษาละตินว่า "pateo" แปลว่า เปิดออก หรือ กางออก โดยสามารถพบได้ในตราสัญลักษณ์ของพระเจ้าสตีเฟนแห่งอังกฤษ (ค.ศ. 1135 - 1154)


title: เพลย์อิงวิทไฟร์ (เพลงแบล็กพิงก์)

text: "เพลย์อิงวิทไฟร์" (; ) เป็นเพลงของวงเกิร์ลกรุปเกาหลีใต้ แบล็กพิงก์ จากซิงเกิลอัลบั้มที่สอง "สแควร์ทู" และยังรวมอยู่ในอีพีชุดแรก "แบล็กพิงก์" ในภาษาญี่ปุ่น เพลงเป็นแนวทรอปิคอลเฮาส์ เขียนโดย เท็ดดี และผลิตโดย อาร์.ที รูปแบบเกาหลีออกจำหน่ายเมื่อวันที่ 1 พฤศจิกายน ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก ขณะที่รูปแบบญี่ปุ่นจำหน่ายเมื่อวันที่ 29 สิงหาคม ค.ศ. 2017 ผ่านสังกัดวายจีเอกซ์


title: เพลย์อิงวิทไฟร์ (เพลงแบล็กพิงก์)

text: "เพลย์อิงวิทไฟร์" เปิดตัวอันดับหนึ่งบนชาร์ต "บิลบอร์ด" เวิลด์ดิจิทัลซองส์ เพลงขึ้นอันดับสามบนแกออนชาร์ต และอันดับที่ 92 บนแคนาเดียนฮอต 100 กลายเป็นเกิร์ลกรุปเกาหลีวงแรกที่ติดชาร์ตในประเทศแคนาดา เพลงถูกนำไปแสดงสดหลายครั้งเพื่อสนับสนุนซิงเกิลอัลบั้ม "สแควร์ทู" "เพลย์อิงวิทไฟร์" ยังได้รับรางวัลเพลงแห่งปี ประจำเดือนพฤศจิกายน ในงานประกาศรางวัลแกออนชาร์ตเคป็อปอะวอดส์ ครั้งที่ 6 ด้วย


title: เพลย์อิงวิทไฟร์ (เพลงแบล็กพิงก์)

text: ชื่อของเพลงได้รับการเปิดเผยเมื่อวันที่ 25 ตุลาคม ค.ศ. 2016 ในวันเดียวกันได้เผยแพร่ภาพทีเซอร์ของสมาชิกวง เจนนีและลิซา วันถัดมา จีซูและโรเซ โดยเพลง "เพลย์อิงวิทไฟร์" เป็นซิงเกิลอัลบั้มที่สอง "สแควร์ทู" ของแบล็กพิงก์ เนื้อหาในเพลงเป็นการเปรียบเทียบความรักของผู้หญิงในช่วงยี่สิบต้น ๆ ที่เหมือนกับพวกเธอกำลังเล่นกับไฟ ตัวแทนจากวายจีกล่าวว่า ในเพลงนี้จะดูโตขึ้นไปอีกระดับหนึ่งด้วยการเน้นทำนองและเพิ่มการเล่นดนตรี คลิปทีเซอร์และเบื้องหลังการถ่ายทำมิวสิกวิดีโอได้รับการเผยแพร่เมื่อวันที่ 29 และ 31 ตุลาคม ตามลำดับ เพลงออกจำหน่ายพร้อมกับ "สเตย์" เมื่อวันที่ 1 พฤศจิกายน ค.ศ. 2016 ในเวลาเที่ยงคืนตามเวลามาตรฐานเกาหลี


title: เพลย์อิงวิทไฟร์ (เพลงแบล็กพิงก์)

text: แบล็กพิงก์ได้แสดงคัมแบ็กสเตจในรายการ "อินกีกาโย" ทางช่องเอสบีเอส เมื่อวันที่ 6 พฤศจิกายน และ "เอ็ม เคานต์ดาวน์" ทางช่องเอ็มเน็ต เมื่อวันที่ 10 พฤศจิกายน ค.ศ. 2016 โดยโปรโมตเพลง "เพลย์อิงวิทไฟร์" ห้าสัปดาห์ทั้งสองรายการ


title: เพลย์อิงวิทไฟร์ (เพลงแบล็กพิงก์)

text: มิวสิกวิดีโอเพลง "เพลย์อิงวิทไฟร์" กำกับโดยซอ ฮย็อน-ซึง ซึ่งก่อนหน้านี้ได้ทำงานกับวงในมิวสิกวิดีโอเพลง "บูมบายาห์" วิดีโอได้รับการเผยแพร่เมื่อวันที่ 1 พฤศจิกายน ค.ศ. 2016 ทางช่องอย่างเป็นทางการของแบล็กพิงก์ ในยูทูบ


title: เพลย์อิงวิทไฟร์ (เพลงแบล็กพิงก์)

text: วิดีโอการซ้อมเต้น "เพลย์อิงวิทไฟร์" ปล่อยออกมาในวันที่ 4 พฤศจิกายน ค.ศ. 2016 ออกแบบท่าเต้นโดยไคล์ ฮานากามิ นักเต้นชาวอเมริกัน ผู้ออกแบบท่าเต้น "บูมบายาห์" หลังจากผ่านไป 161 วัน เพลงมีผู้เข้าชมครบ 100 ล้านครั้งทางยูทูบเป็นเพลงที่สองของวง ทำลายสถิติเพลง "บูมบายาห์" ที่ทำไว้ 175 วัน


title: เพลย์อิงวิทไฟร์ (เพลงแบล็กพิงก์)

text: หลังจากจำหน่ายบนเว็บไซต์เพลงดิจิทัลของเกาหลีใต้แล้ว ในสัปดาห์ของวันที่ 30 ตุลาคม – 5 พฤศจิกายน ค.ศ. 2016 เพลง "เพลย์อิงวิทไฟร์" เปิดตัวอันดับที่สามบนแกออนดิจิทัลชาร์ต ด้วยยอด 203,263 ดาวน์โหลด และอันดับที่ 5 บนสตรีมมิงชาร์ต ด้วยยอด 3,825,893 สตรีมส์ สัปดาห์ต่อมา เพลงขึ้นอันดับที่ 3 ด้วยยอด 4,829,599 สตรีมส์ "เพลย์อิงวิทไฟร์" ใช้เวลาอยู่ในยี่สิบอันดับแรกได้นาน 6 สัปดาห์ และอยู่ในชาร์ตนาน 51 สัปดาห์ เพลงขายได้ถึง 1,974,374 ดาวน์โหลดในเกาหลีใต้ กลายเป็นเพลงที่ขายดีที่สุดของแบล็กพิงก์


title: เพลย์อิงวิทไฟร์ (เพลงแบล็กพิงก์)

text: "เพลย์อิงวิทไฟร์" เปิดตัวที่อันดับที่ 17 ในประเทศจีน อันดับที่ 81 ในประเทศญี่ปุ่น อันดับที่ 92 ในประเทศแคนาดา และอันดับที่หนึ่งบนชาร์ต "บิลบอร์ด" เวิลด์ดิจิทัลซองส์ ในชาร์ตประจำวันที่ 19 พฤศจิกายน ค.ศ. 2016 ของสหรัฐอเมริกา


title: ยาวีด คาริม

text:
ยาวีด คาริม (อังกฤษ : Jawed Karim ; เกิด 28 ตุลาคม ค.ศ. 1979) เป็นผู้ประกอบการด้านอินเทอร์เน็ตชาวอเมริกัน-เยอรมัน เชื้อสายบังกลาเทศ ซึ่งทำงานที่ PayPal และเป็นผู้ร่วมก่อตั้ง YouTube เขาเป็นคนแรกที่อัปโหลดวิดีโอ วิดีโอที่เขาอัปโหลดชื่อว่า "Me at the zoo" และเมื่อวันที่ 30 กันยายน พ.ศ. 2560 มีผู้ชมกว่า 42 ล้านครั้ง
ยาวีด คาริมได้ตีพิมพ์บทความเกี่ยวกับการเขียนโปรแกรมในวารสาร Dr. Dobb's Journal รวมถึงการโหลด ,การแสดงผล และการเคลื่อนไหว


title: เจ้าหญิงมาร์การีตาแห่งบาเดิน

text: เจ้าหญิงมาร์การีตาแห่งบาเดิน ( เป็นพระธิดาพระองค์ใหญ่ใน เบิร์ดฮูดมาร์เกรฟแห่งบาเดิน และ เจ้าหญิงธีโอโดราแห่งกรีซและเดนมาร์ก โดยพระนามของพระองค์มาจาก เจ้าหญิงมาร์การีตาแห่งกรีซและเดนมาร์ก ผู้เป็นพระมาตุจฉา(ป้าฝ่ายแม่) โดยพระองค์ทรงเข้าศึกษา ณ โรงเรียนเคิร์ตฮาร์น ต่อมาพระองค์ได้เสด็จเข้ามาประทับ ณ ลอนดอน และทรงเป็นนางพยาบาล ณ โรงพยาบาลเซนต์โทมัส ต่อมาพระองค์ได้เข้าร่วมพระราชพิธีเจ้าหญิงเอลิซาเบธ ดัชเชสแห่งเอดินบะระเสด็จขึ้นครองราชย์ ในขณะนั้นทรงเป็นตัวแทนของพระราชวงศ์บาเดิน และได้ทรงพบกับเจ้าชายโทมิสลาฟแห่งยูโกสลาเวีย พระสวามีในอนาคตที่มรงเป็นตัวแทนจากพระราชวงศ์ยูโกสลาเวีย


title: เจ้าหญิงมาร์การีตาแห่งบาเดิน

text: พระองค์ทรงเข้าพิธีอภิเษกสมรสกับ เจ้าชายโทมิสลาฟแห่งยูโกสลาเวีย เมื่อวันที่ 5 มิถุนายน พ.ศ. 2500 ซึ่งพระสวามีของพระองค์มีศักดิ์เป็นพระอนุชาในสมเด็จพระเจ้าปีเตอร์ที่ 2 แห่งยูโกสลาเวีย หลังกจาเสกสมรสแล้วทรงได้รับพระราชทานพระอิสริยยศเป็น เจ้าหญิงแห่งยูโกสลาเวีย พระชายา และมีพระบุตรร่วมกัน 2 พระองค์คือ


title: เจ้าหญิงมาร์การีตาแห่งบาเดิน

text: ต่อมาทรงหย่าขาดจากพระสวามีในปี พ.ศ. 2524


title: เจ้าหญิงมาร์การีตาแห่งบาเดิน

text:
พระองค์ทรงปฏิบัติพระกรณียากิจในด้านต่างๆ อาทิ ประทานแควนมารี ทั้งยีงทรงเป็นผู้ที่มีพระปรีชาสามารถใรด้านการร้องเพลง โดยทรงเป็นองค์ประธานมูลนิธิเสียงเพลงแห่งความสุข
หลังการสิ้นพระชนม์ของ เจ้าหญิงแคทเธอรีนแห่งกรีซและเดนมาร์ก พระองค์ทรงเป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักรที่มีพระชนม์ชีพอยู่ ภายหลังพระพลานามัยของพระองค์เริมไม่ดีนัก และเข้าประทับรักษาพระอาการประชวร ณ มหาวิทยาลัยเวสมินเตอร์ พระอาการก็กลับมาหายดี ตอมาเมื่อคราวพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ทรงได้รับเชิญในฐานะแขกอาวุโส ต่อมาเมื่อวันที่ 15 มกราคมพ.ศ. 2556 พระองค์สิ้นพระชนม์ด้วยโรคพระชรา สิริพระชันษา 80 ปี โดยในการนี้ เจ้าชายฟิลิป ดยุกแห่งเอดินบะระ สมเด็จพระราชินีอันเนอ-มารีแห่งกรีซ อาเลกซานดาร์ คาราจอร์เจวิชอดีตมกุฎราชกุมารแห่งยูโกสลาเวีย เสด็จพระราชดำเนินไปในพิธีพระศพนี้ด้วย


title: ก้าวเดินกับฉัน

text: ก้าวเดินกับฉัน () คือ ภาพยนตร์สารคดีอังกฤษ พ.ศ. 2560 กำกับโดย มาร์ก เจ. แฟรนซิส และแมกซ์ ฟิวห์ เล่าเรื่องของนักบวชและผู้ปฏิบัติธรรมทั้งชายและหญิงในหมู่บ้านพลัม ซึ่งเป็นชุมชนหรือ "สังฆะ" พุทธศาสนิกชนนิกายเซนในประเทศฝรั่งเศสของ ทิก เญิ้ต หั่ญ พระภิกษุชาวเวียดนาม ผ่านการสำรวจกิจกรรมเจริญสติ การฝึกปฏิบัติตน รวมถึงการใช้ชีวิตประจำวันของพวกเขาเหล่านั้น โดยมีเบเนดิกต์ คัมเบอร์แบตช์ ให้เสียงอ่านข้อเขียนจากหนังสือ "แผ่นดินหอม" (Fragrant Palm Leaves) ของทิก เญิ้ต หั่ญ ประกอบการดำเนินเรื่อง


title: ก้าวเดินกับฉัน

text: ภาพยนตร์เรื่องนี้ใช้เวลาถ่ายทำกว่า 3 ปีทั้งในประเทศฝรั่งเศสและสหรัฐอเมริกา และเข้าฉายในปี พ.ศ. 2560 โดยเข้าฉายอย่างเป็นทางการในประเทศไทยเมื่อวันที่ 21 กันยายนของปีดังกล่าว


title: เทเรนซ์ เทรนต์ ดาร์บี

text: ซานานดา ฟรานเซสโก ไมเทรยา () หรือชื่อเกิด เทเรนซ์ เทรนต์ ฮาเวิร์ด () หรือในอดีตรู้จักในชื่อ เทเรนซ์ เทรนต์ ดาร์บี () เกิดวันที่ 15 มีนาคม ค.ศ. 1962 ในแมนแฮตตัน นิวยอร์ก เป็นนักร้องและนักแต่งเพลงชาวอเมริกัน มีผลงานอัลบั้มเปิดตัวที่สร้างชื่อเสียงชุด "Introducing the Hardline According to Terence Trent D'Arby" ออกวางขายเดือนกรกฎาคม ค.ศ. 1987 มีซิงเกิ้ล "If You Let Me Stay", "Wishing Well", "Dance Little Sister" และ "Sign Your Name"


title: แนวกันไฟ

text:
แนวกันไฟ () เป็นช่องว่างแนวยาวในป่า หรือระหว่างกลุ่มสิ่งก่อสร้าง
ซึ่งมีความกว้างมากพอที่จะป้องกันไฟไม่ให้ลุกลามต่อเนื่องในกรณีที่เกิดไฟป่าหรืออัคคีภัย,
โดยแนวกันไฟนี้บางที่อาจจะมีอยู่ตามธรรมชาติ เช่นหุบเหว ลำห้วย หรือแม่น้ำ,
แต่บางแห่งก็เป็นแนวที่มนุษย์สร้างขึ้น บ้างเพื่อจุดประสงค์ในการป้องกันไฟโดยเฉพาะ
บ้างก็เป็นผลพวงจากการถางทางเพื่อทำการอื่น เช่นการสร้างทางเดิน ถนนลูกรัง หรือทางหลวง


title: แนวกันไฟ

text:
ประสิทธิภาพของแนวกันไฟมักจะขึ้นกับความกว้างของแนว (ยิ่งกว้างจะยิ่งกันไฟได้เด็ดขาด แต่ต้องเสียพื้นที่มากตามไปด้วย)
รวมทั้งลักษณะภูมิประเทศ กับสิ่งต่างๆ ที่จะเป็นเชื้อไฟในบริเวณนั้น (เช่นชนิดของต้นไม้ หรือวัสดุของสิ่งก่อสร้างข้างเคียง)
ซึ่งส่งผลต่ออุณหภูมิของเปลวไฟ และระยะทางที่วัสดุติดไฟมีโอกาสจะปลิวข้ามแนวไปได้,
โดยทั่วไปจึงอาศัยแนวกันไฟเป็นมาตรการเสริมคู่กับการควบคุมเพลิงตามปกติ
เพื่อลดโอกาสที่อัคคีภัยจะแผ่ขยายไปไกลเกินกำลังรับมือของเจ้าหน้าที่


title: โรงเรียนพระกุมารมหาสารคาม

text: โรงเรียนพระกุมารมหาสารคาม เป็นโรงเรียนคาทอลิกในเขตมิสซังอุบลราชธานี ประเภทสามัญศึกษา ตั้งอยู่เลขที่ 253 ถนนริมคลองสมถวิล ตำบลตลาด อำเภอเมืองมหาสารคาม จังหวัดมหาสารคาม เปิดสอนตามหลักสูตรกระทรวงศึกษาธิการ ตั้งแต่ระดับก่อนประถมศึกษาถึงชั้นประถมศึกษาปีที่ 6ภายในรูปวงกลม เป็นรูปเทียนส่องแสงบนหนังสือที่เปิดอยู่ภายในวงกลม มีความหมายตรงตามปรัชญาดังนี้“พระรูปครอบครัวศักดิ์สิทธิ์” ประกอบด้วยพระกุมารเยซู พระนางมารีย์พรหมจารี และนักบุญโยเซฟ พระกุมารที่เป็นชื่อของโรงเรียนนั้นมาจากชื่อของพระเยซูคริสตเจ้าเมื่อเยาว์วัย ซึ่งได้รับการอบรมเลี้ยงดูด้วยความรักและเอาใจใส่จากบิดา คือนักบุญโยเซฟ และพระมารดา คือพระแม่มารีย์ ซึ่งโรงเรียนยึดถือเป็นแบบฉบับ ในด้านการให้การอบรมในชีวิตครอบครัว อันเป็นพื้นฐานแรกของชีวิตมนุษย์ในสังคม ซึ่งถือว่าครอบครัวเป็นโรงเรียนแห่งแรก ดังคติพจน์ที่ว่า “ครอบครัวดี สังคมดี” และสอดคล้องกับสัญลักษณ์ของโรงเรียน จึงกำหนดตราและความหมายของตราโรงเรียนพระกุมารมหาสารคาม


title: โรงเรียนพระกุมารมหาสารคาม

text: โรงเรียนพระกุมารมหาสารคาม เปิดสอนตามหลักสูตรกระทรวงศึกษาธิการ ได้รับอนุญาตให้เปิดทำการสอนตามใบอนุญาตเลขที่ 42-32/0002 ลงวันที่ 1 พฤษภาคม พ.ศ. 2532 ดำเนินงานภายใต้คณะกรรมการฝ่ายการศึกษาเขตมิสซังอุบลราชธานี บริหารงานโดยคณะบาทหลวงมิสซังอุบลราชธานี โดยมีบาทหลวงเติมศักดิ์ เจริญบุญ เป็นผู้จัดการโรงเรียนคนแรก และซิสเตอร์บุญมี ดอกเกตุ เป็นผู้อำนวยการโรงเรียนคนแรก


title: โรงเรียนพระกุมารมหาสารคาม

text: ปัจจุบันเปิดสอนตั้งแต่ระดับก่อนประถมศึกษา(ปฐมวัย) ถึงชั้นประถมศึกษาปีที่ 6 มีนักเรียนกว่า 1600 คนและนักเรียนส่วนใหญ่เป็นนักเรียนในเขตอำเภอเมืองมหาสารคาม


title: โรงเรียนพระกุมารมหาสารคาม

text: โรงเรียนพระกุมารมหาสารคาม มีเนื้อที่จำนวน 14 ไร่ 3 งาน 88 ตารางวา ประกอบด้วย อาคารปฐมวัย อาคารประถมศึกษา อาคารสำนักบริหาร อาคาร Saint Matthew โรงอาหาร อีกทั้งยังมีสนามฟุตบอล สนามบาสเกตบอลและสระว่ายน้ำภายในโรงเรียนเรียน


title: โรงเรียนพระกุมารมหาสารคาม

text: เปิดสอนในระดับอนุบาล 1 - อนุบาล 3 ใช้หลักสูตรสถานศึกษาระดับปฐมวัย พุทธศักราช 2546 ร่วมกับสถาบันวิจัยการเรียนรู้


title: โรงเรียนพระกุมารมหาสารคาม

text: เปิดสอนในระดับชั้นประถมศึกษาปีที่ 1 - 6 ใช้หลักสูตรโรงเรียนพระกุมารมหาสารคาม ตามหลักสูตรแกนกลางการศึกษาขั้นพื้นฐาน พุทธศักราช 2551 โดยแบ่งออกเป็น 8 กลุ่มสาระหลัก ได้แก่ กลุ่มสาระคณิตศาสตร์ กลุ่มสาระวิทยาศาสตร์ กลุ่มสาระภาษาไทย กลุ่มสาระสังคมศึกษา กลุ่มสาระศิลปะ กลุ่มสาระสุขศึกษาและพลศึกษา และกลุ่มสาระภาษาต่างประเทศ


title: สึเระซูเระชิลเดรน

text: สึเระซูเระชิลเดรน () เป็นการ์ตูนสี่ช่อง แบบ web manga แนวรักตลกของญี่ปุ่น เขียนและวาดภาพโดย Toshiya Wakabayashi อนิเมะโทรทัศน์อำนวยการสร้างโดย Studio Gokumi โดยที่อนิเมะโทรทัศน์ออกอากาศครั้งแรกในญี่ปุ่นในวันที่ 4 กรกฎาคม 2017ถึงวันที่ 19 กันยายน 2017 Funimation เป็นผู้ถือลิขสิทธ์อนิเมะในฝั่งอเมริกาเหนือ


title: โรงเรียนพระกุมารศึกษา

text:
โรงเรียนพระกุมารศึกษา เป็นโรงเรียนคาทอลิกในเขตเขตมิสซังอุบลราชธานี ประเภทสามัญศึกษา ตั้งอยู่ ณ ถนนพยัคฆ์ - ดอนหลี ตำบลปะหลาน อำเภอพยัคฆภูมิพิสัย จังหวัดมหาสารคาม เปิดสอนตามหลักสูตรกระทรวงศึกษาธิการ ระดับชั้นอนุบล ชั้นประถมศึกษา และชั้นมัธยมศึกษาตอนต้นภายในรูปวงกลม เป็นรูปเทียนส่องแสงบนหนังสือที่เปิดอยู่ภายในวงกลม มีความหมายตรงตามปรัชญาดังนี้“พระรูปครอบครัวศักดิ์สิทธิ์” ประกอบด้วยพระกุมาร พระแม่มารีย์ และนักบุญโยเซฟ พระกุมาร ที่เป็นชื่อของโรงเรียนนั้น มาจากชื่อของพระเยซูคริสตเจ้าเมื่อเยาว์วัย ซึ่งได้รับการอบรมเลี้ยงดูด้วยความรักและเอาใจใส่จากบิดา คือนักบุญโยเซฟ และพระมารดา คือพระแม่มารีย์ ซึ่งโรงเรียนยึดถือเป็นแบบฉบับ ในด้านการให้การอบรมในชีวิตครอบครัว อันเป็นพื้นฐานแรกของชีวิตมนุษย์ในสังคม ซึ่งถือว่าครอบครัวเป็นโรงเรียนแห่งแรก ดังคติพจน์ที่ว่า “ครอบครัวดี สังคมดี” และสอดคล้องกับสัญลักษณ์ของโรงเรียน จึงกำหนดตราและความหมายของตราโรงเรียนพระกุมารมหาสารคาม
ประกอบด้วยอาคารพระกุมารเยซู อาคารเรียนประถมศึกษา โรงอาหาร หอประชุมและสนามฟุตบอล
เปิดสอนในระดับอนุบาล 1 - อนุบาล 3 ใช้หลักสูตรสถานศึกษาระดับปฐมวัย พุทธศักราช 2546 ร่วมกับสถาบันวิจัยการเรียนรู้
เปิดสอนในระดับชั้นประถมศึกษาปีที่ 1 - 6 ใช้หลักสูตรโรงเรียนพระกุมารศึกษา ตามหลักสูตรแกนกลางการศึกษาขั้นพื้นฐาน พุทธศักราช 2551
เปิดสอนระดับมัธยมศึกษาปีที่ 1 - 3 ตามหลักสูตรแกนกลางการศึกษาขั้นพื้นฐาน พุทธศักราช 2551 แบ่งออกเป็น 8 กลุ่มสาระหลัก ได้แก่ กลุ่มสาระคณิตศาสตร์ กลุ่มสาระวิทยาศาสตร์ กลุ่มสาระภาษาไทย กลุ่มสาระสังคมศึกษา กลุ่มสาระศิลปะ กลุ่มสาระสุขศึกษาและพลศึกษา และกลุ่มสาระภาษาต่างประเทศ


title: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 2

text: กลุ่ม 2 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: สเปน, สโลวาเกีย, ไอซ์แลนด์, แอลเบเนีย, เอสโตเนีย, และ ไอร์แลนด์เหนือ. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.


text: กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 8 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).


text: เวลาคือ CET/CEST.


title: เศรษฐศาสตร์อิสลาม

text: ระบบเศรษฐศาสตร์อิสลาม คือ ศาสตร์ที่ประมวลหลักการและกฎเกณฑ์ต่างๆ โดยรวมของ อิสลาม เอาไว้ ซึ่งเกี่ยวข้องกับวิธีการจัดระบบฟื้นฟูเศรษฐกิจ และการแก้ไขปัญหาต่างๆ ด้านเศรษฐกิจ เพื่อสร้างความยุติธรรมแก่สังคม ทั้งนี้มนุษย์จะได้พบกับความผาสุกและไปถึงยังสังคมในอุดมคติที่บรรดาศาสดาและบรรดาอิมามแห่งพระผู้เป็นเจ้าเพียรพยายามให้บรรลุถึงเป้าหมายนั้น


title: เศรษฐศาสตร์อิสลาม

text: เรื่อง เศรษฐศาสตร์ เป็นเรื่องหนึ่งที่สำคัญที่สุดของมนุษยชาติ และอิสลามก็มีมุมมองเกี่ยวกับเรื่องนี้เป็นการเฉพาะ โดยทั่วไปแล้วคำว่า "เศรษฐศาสตร์อิสลาม" จะถูกใช้ประโยชน์ไปในกรณีต่างๆที่หลากหลายออกไป เช่น "วิชาเศรษฐศาสตร์อิสลาม" "สำนักคิดเศรษฐศาสตร์อิสลาม" "ระบบเศรษฐศาสตร์อิสลาม" เกี่ยวกับ "วิชาเศรษฐศาสตร์อิสลาม" นั้นมีประเด็นละเอียดอ่อนที่ต้องระมัดระวัง หากไม่คำนึงถึงบทเบื้องต้นและประเด็นต่างๆนั้นแล้ว ก็ไม่สามารถนำเสนอเป้าหมายที่น่าเชื่อถือของคำนี้ได้ เมื่อพูดถึงคำว่า "ศาสตร์" โดยทั่วไปอันเป็นที่รู้กันก็จะอธิบายว่าหมายถึง วิชา หรือ วิทยาศาสตร์ นั่นเอง ซึ่งก็หมายถึงประมวลความรู้ที่ได้รับการยืนยันด้วยวิธีการทดลองที่เกิดขึ้นในยุคเรืองปัญญาในตะวันตก แล้วก็ค่อยๆพัฒนาขึ้นเรื่อยมา วิชาเศรษฐศาสตร์ا หรือ เศรษฐศาสตร์การเมือง ก็ไม่มีข้อยกเว้นสำหรับกฎข้อนี้เช่นกัน ความสัมพันธ์ระหว่างเศรษฐศาสตร์อิสลามหรือทุกแนวคิดทางศาสนากับศาสตร์ด้านการทดลองเป็นไปในเชิงการเปรียบเทียบ เพราะเศรษฐศาสตร์ต้องให้คำตอบแก่คำถามที่ว่า ในวิชานี้พูดถึงเรื่องด้านต่างๆที่เกี่ยวกับคุณค่า ด้านจริยธรรมหรือเรื่องที่เกี่ยวกับความเหมาะสมหรือไม่อย่างไร? หากนักค้นคว้าด้านเศรษฐศาสตร์หรือนักปรัชญาด้านเศรษฐศาสตร์เชื่อว่า สามารถพบเรื่องต่างๆนี้ได้ในประมวลของเศรษฐศาสตร์หรือเศรษฐศาสตร์การเมือง โดยตรรกะแล้วเขาสามารถเชื่อในการมีอยู่ของเศรษฐศาสตร์อิสลาม อีกด้านหนึ่งหากบุคคลหนึ่งเชื่อว่าไม่มีเรื่องเกี่ยวกับคุณค่าทางจริธรรมอยู่เลยในเศรษฐศาสตร์หรือเศรษฐศาสตร์การเมือง ดังนั้น "เศรษฐศาสตร์อิสลาม"ถือว่าไม่มีความหมายในทัศนะของเขา บนพื้นฐานของการจำแนกดังกล่าวนี้ ชี้ให้เห็นว่ามีทัศนะต่างๆมากมายเกี่ยวกับ วิชาเศรษฐศาสตร์อิสลาม บ้างก็เชื่อว่าระหว่าง "สำนักคิดเศรษฐศาสตร์อิสลาม"กับ"ระบบเศรษฐศาสตร์อิสลาม"นั้นแยกออกจากกัน ในทัศนะของพวกเขา ระบบเศรษฐศาสตร์อิสลาม คือการนำเอาหลักการและกฎเกณฑ์ต่างๆมาใช้ ซึ่งในความเป็นจริงแล้วสำนักเศรษฐศาสตร์อิสลามก็ให้ความความสนใจเช่นกัน สามารถให้คำนิยามแก่ระบบเศรษฐศาสตร์อิสลามตามบันทัดฐานของการให้คำนิยามได้ว่า หมายถึง ศาสตร์ที่ประมวลหลักการและกฎเกณฑ์ต่างๆ โดยรวมของ อิสลาม เอาไว้ ซึ่งเกี่ยวข้องกับวิธีการจัดระบบฟื้นฟูเศรษฐกิจ และการแก้ไขปัญหาต่างๆ ด้านเศรษฐกิจ เพื่อสร้างความยุติธรรมแก่สังคม ทั้งนี้มนุษย์จะได้พบกับความผาสุกและไปถึงยังสังคมในอุดมคติที่บรรดาศาสดาและบรรดาอิมามแห่งพระผู้เป็นเจ้าเพียรพยายามให้บรรลุถึงเป้าหมายนั้น


title: เศรษฐศาสตร์อิสลาม

text: เศรษฐศาสตร์อิสลามนั้นแตกต่างไปจากเศรษฐศาสตร์ของโลกตะวันตก เป็นเศรษฐศาสตร์ที่ย้ำถึงความพอเพียงและหลีกห่างจากการเป็นผู้บริโภคนิยม เศรษฐศาตร์ตะวันตกเชื่อว่าความต้องการของมนุษย์นั้นมีไม่จำกัดแต่ทรัพยากรนั้นมีปริมาณจำกัด แต่อิสลามได้นำเสนอว่าทรัพยากรนั้นมีไม่จำกัด


title: เศรษฐศาสตร์อิสลาม

text:
وَإِن تَعُدُّواْ نِعْمَتَ اللّهِ لاَ تُحْصُوهَا
และหากพวกเจ้าจะนับความโปรดปรานของอัลลลอฮ์แล้ว พวกเจ้าก็ไม่อาจจะคำนวณมันได้ (บทอิบรอฮีม โองการที่ 34)
อิสลามให้ความสำคัญกับเรื่องเศรษฐศาสตร์(บนพื้นฐานของอะซอละตุลอินซาน) ในฐานะที่เป็นส่วนหนึ่งของประมวลกฎหมายที่สามารถจัดระบบระเบียบด้านต่างๆของชีวิตมนุษย์ และเชื่อว่าการแก้ไขปัญหาด้านเศรษฐกิจนั้นก็เพื่อมุ่งสู่การฟื้นฟูหลักความเชื่อและจริยธรรมของผู้คน


title: เศรษฐศาสตร์อิสลาม

text:
( وَ لَوْ أَنَّ أَهْلَ الْقُری آمَنُوا وَ اتَّقَوْا لَفَتَحْنا عَلَيْهِمْ بَرَكاتٍ مِنَ السَّماءِ وَ الأْرْضِ)
และหากว่าชาวเมืองนั้นได้ศรัทธากันและมีความยำเกรงแล้วไซร้ แน่นอนเราก็เปิดให้แก่พวกเขาแล้ว ซึ่งบรรดาความสิริมงคลจากฟากฟ้า (บทอะอ์รอฟ โองการที่ 96)


title: เศรษฐศาสตร์อิสลาม

text: อิสลามเชื่อว่าเศรษฐกิจต้องมุ่งสู่เป้าหมายที่สูงส่งของมนุษย์ บนพื้นฐานอันนี้จึงได้ปฏิเสธทัศนะของสังคมนิยมและทุนนิยม ที่ยึดเอาเศรษฐกิจเป็นหลัก


title: เศรษฐศาสตร์อิสลาม

text:
ในการอธิบายและวิเคราะห์การเติบโตทางเศรษฐกิจ บรรดาผู้ที่อยู่ในสำนักเศรษฐศาสตร์แบบคลาสสิค แบบนีโอคลาสสิค สำนักจอนห์ เมย์นาร์ด เคนส์ และอื่นๆ ในทำนองนี้ ต่างก็นำเสนอทัศนะต่างๆ อันทรงคุณค่าเฉพาะของตนเกี่ยวกับระบบเศรษฐศาสตร์ เช่น กลุ่มนักเศรษฐศาสตร์คลาสสิค ได้นำเสนอเกี่ยวกับตลาดเสรี กลุ่มนักเศรษฐศาสตร์นีโอคลาสสิค นำเสนอเกี่ยวกับการสร้างงาน กลุ่มนักเศรษฐศาสตร์ชิคาโกนำเสนอเกี่ยวกับทบทของการศึกษา กลุ่ม physiocracy(ธรรมชาตินิยม) นำเสนอเกี่ยวกับการเกษตรกรรม กลุ่มสำนักmercantilism(พานิชย์นิยม) นำเสนอเกี่ยวกับเรื่องการส่งออกเกินดุล
ศาสนาอิสลามก็เช่นกัน ได้นำเสนอหลักการและกฎเกณฑ์กว้างๆไว้เพื่อจัดระบบความสัมพันธ์ด้านเศรษฐกิจในหมู่มนุษย์เพื่อตอบสนองความต้องการด้านเศรษฐกิจ (หรือแก้ไขปัญหาด้านเศรษฐกิจ) และเชื่อมโยงกับความยุติธรรมของสังคม


title: เศรษฐศาสตร์อิสลาม

text: วิธีการหลักของ อิสลามในการกระจายความร่ำรวย ในขั้นตอนแรก คือ รักษาไว้ซึ่งความยุติธรรมของสังคม รักษาสิทธิของประชาชน จึงได้แบ่งทรัพย์สินออกเป็น 3 ส่วน (ชาติ ปัจเฉก และรัฐ) โดยมีกฎห้ามหนทางต่างๆตามหลักการศาสนา เช่น ดอกเบี้ย และแก้ปัญหาทางเศรษฐกิจภายใต้กรอบของกฎหมาย เช่น กฎว่าการทำสัญญาแบบอิสลาม ซึ่งบ้างก็ได้อธิบายกฎต่างๆนี้ไว้ในบทต่างๆเช่น หลักการว่าด้วยเรื่องการลงทุนร่วม (มุฎอรอบะฮ์)  หลักการว่าด้วยการเช่าที่ดินเพื่อการเกษตรกรรม (มุซารออะฮ์) หลัการว่าด้วยการเหมาจองผลผลิตทางการเกษตร การซื้อขาย การเช่า หลักการว่าด้วยเรื่องการกำหนดรางวัลแก่ผู้ทำงาน(ญุอาละฮ์)   การจ่ายทาน (ซะกาต)  หลักการว่าด้วยเรื่องการจ่ายเงินคุมส์ และอื่นๆ


title: เศรษฐศาสตร์อิสลาม

text: ในปี 1978อิมามโคมัยนี ประกาศว่า บริษัททั้งหลายของต่างชาติ ได้กุมเศรษฐกิจของอิหร่านเอาไว้ นโยบายต่างๆของ มุฮัมหมัดริฎอชา กำลังทำลายเกษตรกรรมโดยให้การช่วยเหลือแก่ชาวต่างชาติเข้ามาทำธุระกิจในด้านการเกษตรกรรม และท่านได้ประกาศว่าเป้าหมายหลักเกี่ยวกับด้านเศรษฐกิจของเขาก็คือ การหดตัวและให้อิหร่านต้องขึ้นอยู่กับชาวตะวันตก ซึ่งก็จะทำให้เศรษฐศาตร์ตามสาระธรรมคำสอนของอิสลามต้องถูกทำลายลงไป ก่อนการปฏิวัติ ชะฮีดมุฮัมหมัด บาเก็ร ศ็อดร์ เพียรพยายามที่จะอธิบายระบบเศรษฐกิจอิสลามและสำนักต่างๆ ด้านเศรษฐศาสตร์  หลังการปฏิวัติอิสลามเรื่องการธนาคารเป็นหนึ่งในเรื่องที่นำมาใช้ตามกฎหมายอิสลาม จึงได้มีการอนุมัติและนำกฎหมายการธนาคารที่ปราศจากดอกเบี้ยมาใช้ อีกเรื่องหนึ่งที่สำคัญที่ถูกนำมาใช้ในระบบเศรษฐกิจอิสลาม คือเรื่อง อันฟาล(ทรัพย์สินส่วนเฉพาะศาสดาและบรรดาอะอิมมะฮ์)และการครอบครองทรัพยากรธรรมชาติ ซึ่งถูกเน้นไว้รัฐธรรมนูญของสาธารณรัฐอิสลามแห่งอิหร่าน อีกเรื่องหนึ่งที่สำคัญเกี่ยวกับเศรษฐกิจอิสลามที่เติบโตมาพร้อมกับการปฏิวัติ คือ เรื่องเสรีภาพและการพึ่งพาตนเอง แม้ว่าในด้านเศรษฐศาสตร์แล้วจะเป็นเรื่องที่ไม่ค่อยให้ความสำคัญกันมากนัก แต่เนื่องด้วยสภาวะของโลกในยุคนั้นและยุคปัจจุบัน อีกทั้งหลักการด้านเศรษฐกิจที่มีอยู่บ้างนั้นต้องให้ความสำคัญเกี่ยวกับเรื่องเสรีภาพด้านเศรษฐกิจ ทว่าต้องสอดคล้องกับทฤษฎีต่างๆ ด้านเศรษฐศาสตร์ อันเป็นที่รู้จักกันตามที่ประเทศต่างๆได้ดำเนินการในการสนับสนุนอุตสาหกรรมของตนเอง และสามารถแลกเปลี่ยนสินค้าอย่างเสรี ปราศจากการวางเงื่อนไขในตลาดการเงิน การพึ่งพาตนเองและเรื่องเสรีภาพก็จะกลายเป็นเรื่องที่สำคัญ


title: คณะกรรมาธิการประชาชนชั่วคราวเกาหลีเหนือ

text: คณะกรรมาธิการประชาชนชั่วคราวเกาหลีเหนือ เป็นชื่อทางการของรัฐบาลชั่วคราวที่ควบคุมตอนเหนือของคาบสมุทรเกาหลีหลังสงครามโลกครั้งที่สอง หลังจากความพ่ายแพ้ของจักรวรรดิญี่ปุ่น ในปี ค.ศ. 1945กองกำลังโซเวียตได้ยึดครองพื้นที่ตอนเหนือของเกาหลีจากญี่ปุ่นในช่วงสงครามโลกครั้งที่สองขณะที่สหรัฐยึดภาคใต้ของเกาหลีจากญี่ปุ่น ทางตอนเหนือของ รัฐบาลคอมมิวนิสต์ก่อตั้งขึ้นอย่างเป็นทางการ และประสบความสำเร็จเป็นกึ่งรัฐบาลประกอบด้วยห้าจังหวัดในปี ค.ศ. 1946 และในปี ค.ศ. 1948 ได้มีการก่อตั้ง สาธารณรัฐประชาธิปไตยประชาชนเกาหลี อย่างเป็นทางการ


title: โรงเรียนอนุบาลเอี่ยมสุข

text: โรงเรียนอนุบาลเอี่ยมสุข เป็นโรงเรียนเอกชน ประเภทสามัญศึกษา ตั้งอยู่ ณ ถนนราษฎร์สามัคคี ตำบลปะหลาน อำเภอพยัคฆภูมิพิสัย จังหวัดมหาสารคาม ปัจจุบันเปิดสอนตั้งแต่ระดับชั้นปฐมวัย จนถึงชั้นประถมศึกษา


title: โรงเรียนอนุบาลเอี่ยมสุข

text: ตราโรงเรียนอนุบาลเอี่ยมสุข เป็นรูปแสงเทียนส่องประกายรอบวงกลม มีอักษรย่อของโรงเรียนและชื่อโรงเรียนเป็นฐานรองรับของต้นเทียนที่ตั้งอย่างมั่นคงอยู่ในวงกลมเดียวกันภายในวงกลม มีความหมายตรงกับปรัชญา และคำขวัญของโรงเรียน


title: โรงเรียนอนุบาลเอี่ยมสุข

text: สังกัดสำนักงานคณะกรรมการส่งเสริมการศึกษาเอกชน(สช.) ได้รับอนุญาตให้จัดตั้งโรงเรียน เมื่อวันที่ 5 มีนาคม 2530 ตามใบอนุญาตเลขที่ 1/2530 เปิดสอนในระดับอนุบาล 1 ถึง อนุบาล 2 อนุญาตให้รับนักเรียนได้จำนวน 28 คน จำนวนห้องเรียน 2 ห้อง โดยมี นางสาวฉวีวรรณ ศุภสารัมภ์ เป็นผู้รับใบอนุญาต และ นางสาวประพรรณศรี ศุภสารัมภ์ เป็นผู้จัดการและผู้อำนวยการ


title: โรงเรียนอนุบาลเอี่ยมสุข

text: พ.ศ.2530 โรงเรียนได้จัดการเรียนการสอนในระดับก่อนประถมศึกษาเพียงระดับเดียว และในการจัดการศึกษาในระดับนี้ก็ได้ประสบผลสำเร็จตามปรัชญา เป้าหมายและนโยบายของทางโรงเรียนเป็นอย่างดียิ่ง โรงเรียนจึงได้ขออนุญาตก่อสร้างอาคารเรียนเพิ่มเติม


title: โรงเรียนอนุบาลเอี่ยมสุข

text: พ.ศ.2533 ได้ขออนุญาตก่อสร้างอาคารเรียนเพิ่มเติม เป็นอาคารคอนกรีตเสริมเหล็ก 1 ชั้น จำนวน 2 ห้องเรียน อนุญาตให้รับนักเรียนได้ 102 คน


title: โรงเรียนอนุบาลเอี่ยมสุข

text: พ.ศ.2537 ได้ขออนุญาตก่อสร้างอาคารเรียนเพิ่มเติม เป็นอาคารคอนกรีตเสริมเหล็ก 1 ชั้น จำนวน 3 ห้องเรียน อนุญาตให้รับนักเรียนได้ 207 คน


title: โรงเรียนอนุบาลเอี่ยมสุข

text: พ.ศ.2538 ได้ขออนุญาตก่อสร้างอาคารเรียนเพิ่มเติม เป็นอาคารคอนกรีตเสริมเหล็ก 1 ชั้น จำนวน 2 ห้องเรียน อนุญาตให้รับนักเรียนได้ 287 คน


title: โรงเรียนอนุบาลเอี่ยมสุข

text: ต่อมาโรงเรียนได้พิจารณาเห็นว่า การจัดการศึกษาของโรงเรียนได้รับความศรัทธาและความไว้วางใจจากผู้ปกครองนักเรียนและชุมชนเป็นจำนวนมาก ซึ่งเห็นได้จากผู้ปกครองได้ส่งบุตรหลานมาเข้ารับการศึกษา ณ โรงเรียนแห่งนี้มีจำนวนเพิ่มมากขึ้นทุกปี และทางโรงเรียนได้รับการเรียกร้องจากผู้ปกครองเพื่อให้ขยายการศึกษาในระดับประถมศึกษาเพิ่มขึ้นอีก ประกอบกับเจตนารมณ์ของทางโรงเรียนถือว่าการพัฒนาการศึกษา คือการพัฒนาทรัพยากรบุคคล


title: โรงเรียนอนุบาลเอี่ยมสุข

text: จากแรงบันดาลใจดังกล่าว โรงเรียนจึงได้ขออนุญาตก่อสร้างอาคารเรียนคอนกรีตเสริมเหล็ก 3 ชั้น 6 ห้องเรียน ในปี พ.ศ.2540 เพื่อขยายห้องเรียน รวมจุนักเรียนได้ 527 คน และในปีการศึกษา 2543 จึงได้ขออนุญาตจากสำนักงานคณะกรรมการส่งเสริมการศึกษาเอกชน เพื่อเปิดทำการสอนในระดับประถมศึกษาและได้รับการอนุญาตจากกระทรวงศึกษาธิการ ให้เปิดทำการเรียนการสอนในระดับประถมศึกษาได้ โรงเรียนอนุบาลเอี่ยมสุขจึงได้ดำเนินการจัดการเรียนการสอนในระดับชั้นอนุบาลปีที่ 1 ถึง ชั้นประถมศึกษาปีที่ 6 ตั้งแต่ปีการศึกษา 2543 เป็นต้นมา


title: โรงเรียนอนุบาลเอี่ยมสุข

text: ในปีการศึกษา 2545 โรงเรียนได้ขออนุญาตก่อสร้างอาคารเรียนเพิ่มเติม เพื่อเป็นห้องเรียนและห้องปฏิบัติการต่างๆ จำนวน 13 ห้อง รวมจุนักเรียน 1007 คน


title: โรงเรียนอนุบาลเอี่ยมสุข

text: ในปีการศึกษา 2548 โรงเรียนได้ขออนุญาตก่อสร้างอาคารเรียนเพิ่มเติม เนื่องจากมีนักเรียนเพิ่มมากขึ้น เพื่อใช้เป็นห้องเรียนจำนวน 14 ห้อง รวมจุนักเรียน 1527 คน


title: โรงเรียนอนุบาลเอี่ยมสุข

text: ในปีการศึกษา 2553 โรงเรียนได้ขออนุญาตก่อสร้างอาคารเรียนเพิ่มเติมเพื่อเป็นห้องเรียนจำนวน 10 ห้อง ห้องพยาบาล 1 ห้อง ห้องพักครู และห้องประชุม สร้างเสร็จและขยายความจุนักเรียนได้ 1927 คน


title: โรงเรียนอนุบาลเอี่ยมสุข

text: ประกอบด้วยอาคารอำนวยการและอนุบาล อาคารประถมศึกษา สนามฟุตซอล หอประชุม และโรงอาหาร


title: โรงเรียนอนุบาลเอี่ยมสุข

text:
เปิดสอนในระดับเตรียมอนุบาลและอนุบาล 1 - อนุบาล 3 ตามหลักสูตรสถานศึกษาระดับปฐมวัย
ห้องเรียน Mini English Program
เปิดสอนในระดับชั้นประถมศึกษาปีที่ 1 - 6 ตามหลักสูตรแกนกลางการศึกษาขั้นพื้นฐาน พุทธศักราช 2551 โดยแบ่งออกเป็น 8 กลุ่มสาระหลัก ได้แก่ กลุ่มสาระคณิตศาสตร์ กลุ่มสาระวิทยาศาสตร์ กลุ่มสาระภาษาไทย กลุ่มสาระสังคมศึกษา กลุ่มสาระศิลปะ กลุ่มสาระสุขศึกษาและพลศึกษา และกลุ่มสาระภาษาต่างประเทศ


title: โรงเรียนอนุบาลเอี่ยมสุข

text: เว็บไซต์หลักโรงเรียน


title: เจ้าชายโทมิสลาฟแห่งยูโกสลาเวีย

text: เจ้าชายโทมิสลาฟแห่งยูโกสลาเวีย (เซอร์เบียนซีริลลิก: Томислав Карађорђевић) พระราชโอรสพระองค์ที่ 2 ใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย และ มาเรียแห่งโรมาเนีย สมเด็จพระราชินียูโกสลาเวีย


title: เจ้าชายโทมิสลาฟแห่งยูโกสลาเวีย

text: เจ้าชายโทมิสลาฟแห่งยูโกสลาเวีย ( ทรงเป็นพระราชโอรสพระองค์ที่ 2 ใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย และ มาเรียแห่งโรมาเนีย สมเด็จพระราชินียูโกสลาเวีย และทรงเป็นพระราชอนุชาใน สมเด็จพระเจ้าปีเตอร์ที่ 2 แห่งยูโกสลาเวีย และยังทรงเป็นพระราชปิตุลา(อาชาย)ในอาเลกซานดาร์ คาราจอร์เจวิช โดยพระองค์ทรงเข้าศึกษา ณ พระราชวังเบลเกรด จากนั้นเสด็จไปประทับต่อ ณ ประเทศอังกฤษ


title: เจ้าชายโทมิสลาฟแห่งยูโกสลาเวีย

text: พระองค์ทรงเข้าพิธีอภิเษกสมรสกับ เจ้าหญิงมาร์การีตาแห่งบาเดิน เมื่อวันที่ 5 มิถุนายน พ.ศ. 2500 ซึ่งพระชายาของพระองค์มีศักดิ์เป็นพระภาคิไนยในเจ้าชายฟิลิป ดยุกแห่งเอดินบะระ หลังกจาเสกสมรสแล้วพระชายาทรงได้รับพระราชทานพระอิสริยยศเป็น เจ้าหญิงแห่งยูโกสลาเวีย พระชายา และมีพระบุตรร่วมกัน 2 พระองค์คือ


title: เจ้าชายโทมิสลาฟแห่งยูโกสลาเวีย

text: ต่อมาทรงหย่าขาดจากพระชายาในปี พ.ศ. 2524 และเสกสมรสใหม่กับลินดา แมรี เบอร์รี มีพระโอรส 2 พระองค์


title: อนิรุทธ จันทะวงษ์

text: พลตำรวจตรี อนิรุทธ จันทะวงษ์ (19 กันยายน พ.ศ. 2512 – 14 กันยายน พ.ศ. 2560) หรือที่รู้จักในฐานะ ครูยักษ์ หรือ ดาบยักษ์ เป็นเจ้าหน้าที่ตำรวจเก็บกู้วัตถุระเบิด และครูฝึกหน่วยทำลายล้างวัตถุระเบิด (EOD)


title: อนิรุทธ จันทะวงษ์

text: อนิรุทธ เกิดที่อำเภอเกษตรสมบูรณ์ จังหวัดชัยภูมิ ก่อนมาใช้ชีวิตอยู่ที่อำเภอท่าลี่ จังหวัดเลย จากนั้น ได้เป็นนักเรียนพลตำรวจสังกัดหมู่ 1 หมวด 1 กองร้อยที่ 1 ครั้นเมื่อสอบตำรวจผ่าน ก็ได้มาปฏิบัติหน้าที่ ณ อำเภอชาติตระการ จังหวัดพิษณุโลก แล้วจึงย้ายมาประจำการ ณ กองบังคับการตำรวจภูธร จังหวัดเลย ซึ่งเป็นภูมิลำเนาเดิม กระทั่งในเดือนตุลาคม พ.ศ. 2559 ได้อาสาลงปฏิบัติหน้าที่เก็บกู้วัตถุระเบิดในสามจังหวัดชายแดนภาคใต้


title: อนิรุทธ จันทะวงษ์

text: พลตำรวจตรี อนิรุทธ จันทะวงษ์ เป็นบุตรของสวัสดิ์ จันทะวงษ์ และเทียน จันทะวงษ์ นอกจากนี้ พลตำรวจตรี อนิรุทธ มีคู่สมรสชื่อผ่องศรี จันทะวงษ์ และลูกสาวชื่อพัทธนันท์ จันทะวงษ์ (ชื่อเล่น: น้ำขิง)


title: อนิรุทธ จันทะวงษ์

text: วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา อนิรุทธเข้าทำการช่วยเหลือเพื่อน ๆ จากระเบิดลูกแรก ทว่า เกิดการระเบิดลูกที่ 2 ขึ้น ส่งผลให้เขาอาการสาหัสและรับการนำตัวส่งโรงพยาบาล ก่อนที่จะเสียชีวิตในเวลาต่อมา


title: อนิรุทธ จันทะวงษ์

text: ทั้งนี้ การเสียชีวิตของเขาได้รับการเผยแพร่ผ่านหน้าเว็บไซต์ที่มีผู้ติดตามกว่า 1 แสนราย


title: อนิรุทธ จันทะวงษ์

text: ภายหลังจากการเสียชีวิต ได้มีการเปิดเผยถึงโพสต์ข้อความของเขาในกลุ่มเฟซบุ๊ก เกี่ยวกับการขอรับบริจาคไฟฉายแรงสูงที่ขาดแคลน เพื่อปฏิบัติหน้าที่ในเหตุการณ์ความไม่สงบในชายแดนภาคใต้ของประเทศไทย โดยได้รับการเผยแพร่ผ่านสังคมออนไลน์อย่างกว้างขวาง รวมถึงมีการเปรียบเทียบต่อการจัดสรรงบประมาณด้านต่าง ๆ


title: อนิรุทธ จันทะวงษ์

text: จากการเสียชีวิตของเขา ได้มีผู้ส่งข้อความแสดงความเสียใจเป็นจำนวนมาก ตลอดจนได้รับพระราชทานพวงมาลาหลวงจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ รวมถึงมีพิธีพระราชทานเพลิงศพ และปูนบำเหน็จจากสำนักงานตำรวจแห่งชาติ อีกทั้งได้รับการเลื่อนยศจากดาบตำรวจ เป็นพลตำรวจตรี


title: พันธมิตรทางทหาร

text: พันธมิตรทางทหาร (อังกฤษ : Military alliance) เป็นข้อตกลงระหว่างประเทศเกี่ยวกับความมั่นคงของชาติเมื่อผู้สัญญาสัญญาว่าจะให้การสนับสนุนซึ่งกันและกันในกรณีที่เกิดวิกฤติที่ไม่ได้ระบุไว้ล่วงหน้า พันธมิตรทางการทหารแตกต่างจากกลุ่มพันธมิตรเนื่องจากพันธมิตรก่อตัวขึ้นเพื่อช่วยเหลือวิกฤติที่เกิดขึ้น


title: พันธมิตรทางทหาร

text:
พันธมิตรทางทหารสามารถจำแนกได้เป็นข้อตกลงในการป้องกัน, ข้อตกลงและการกระทำที่ไม่ใช่การรุกราน
พันธมิตรทางทหารเกี่ยวข้องกับระบบรักษาความปลอดภัยแบบรวม แต่อาจแตกต่างกันไปตามธรรมชาติ บันทึกข้อตกลงต้น 1950S จากกระทรวงการต่างประเทศสหรัฐ อธิบายความแตกต่างโดยบอกว่าประวัติศาสตร์พันธมิตร : "ได้รับการออกแบบมาเพื่อพัฒนาความสนใจของฝ่ายต่างชาติชาตินิยมและให้ร่วมกันดำเนินการทางทหารหากฝ่ายหนึ่งในการแสวงหาวัตถุประสงค์ดังกล่าวกลายเป็น เกี่ยวข้องกับสงคราม" ในขณะที่ข้อตกลงการรักษาความปลอดภัยร่วมกัน "ไม่มีการควบคุมใด ๆ แต่เป็นการกระทำเพียงเพื่อต่อต้านการรุกรานเท่านั้น แต่จะพยายามไม่ให้มีอิทธิพลต่อ 'ดุลแห่งอำนาจ' ที่ขยับ แต่เพื่อสร้างความสมดุลของหลักการ" "


title: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 3

text: กลุ่ม 2 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เดนมาร์ก, โปแลนด์, ฟินแลนด์, จอร์เจีย, ลิทัวเนีย และ หมู่เกาะแฟโร. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.


text: กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 8 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).


text: เวลาคือ CET/CEST.


title: วิกฤตการณ์รัฐธรรมนูญสเปน พ.ศ. 2560

text: วิกฤตการณ์รัฐธรรมนูญสเปน พ.ศ. 2560 (; ) เป็นความขัดแย้งทางการเมืองที่กำลังดำเนินอยู่ระหว่างรัฐบาลสเปนกับทบวงการปกครองกาตาลุญญาในประเด็นการลงประชามติเอกราชกาตาลุญญา พ.ศ. 2560 ความขัดแย้งเริ่มขึ้นหลังจากที่กฎหมายการลงประชามติเอกราชถูกประณามจากรัฐบาลสเปนซึ่งนำโดยนายกรัฐมนตรีมาเรียโน ราฆอย และต่อมาถูกศาลรัฐธรรมนูญออกคำสั่งยับยั้งจนกว่าจะมีการตัดสินในประเด็นดังกล่าว ฝ่ายบริหารแคว้นกาตาลุญญาซึ่งนำโดยประธานแคว้นการ์ลัส ปุดจ์ดาโมน ประกาศว่า ไม่ว่ารัฐบาลสเปนหรือศาลก็ไม่สามารถหยุดยั้งแผนการของพวกเขาได้ และยังคงมุ่งมั่นที่จะจัดการลงประชามติต่อไป ซึ่งจุดประกายให้เกิดการตอบโต้ตามกฎหมายซึ่งแผ่ขยายอย่างรวดเร็วจากทั้งรัฐบาลสเปนและจากทบวงการปกครองกาตาลุญญาไปยังเทศบาลต่าง ๆ ในแคว้นกาตาลุญญา (โดยทบวงการปกครองกาตาลุญญาได้ร้องขอให้บรรดานายกเทศมนตรีสนับสนุนด้านการส่งกำลังบำรุงและความช่วยเหลือเพื่อให้กระบวนการลงคะแนนเป็นไปได้ด้วยดี) รวมทั้งศาลรัฐธรรมนูญ ศาลยุติธรรมสูงสุดกาตาลุญญา และพนักงานอัยการของรัฐสเปน


title: วิกฤตการณ์รัฐธรรมนูญสเปน พ.ศ. 2560

text: เมื่อถึงวันที่ 15 กันยายน ขณะที่ฝ่ายสนับสนุนเอกราชกาตาลุญญาเริ่มรณรงค์การลงประชามติ รัฐบาลสเปนได้ดำเนินการรุกทางกฎหมายอย่างเต็มที่เพื่อขัดขวางการลงคะแนนเสียงที่จะเกิดขึ้น ซึ่งรวมถึงการขู่จะเข้าควบคุมงบประมาณส่วนใหญ่ของกาตาลุญญา การส่งกำลังตำรวจเข้ายึดป้ายประกาศ จุลสาร และใบปลิวสนับสนุนการลงประชามติซึ่งถูกพิจารณาว่าผิดกฎหมาย และการสอบสวนทางอาญาต่อนายกเทศมนตรีในกาตาลุญญากว่า 700 คน ซึ่งตกลงว่าจะช่วยจัดการลงประชามติอย่างเปิดเผย ความตึงเครียดระหว่างทั้งสองฝ่ายถึงจุดวิกฤตหลังจากที่ตำรวจสเปนเริ่มปฏิบัติการอะนูบิสโดยจู่โจมที่ทำการต่าง ๆ ของฝ่ายบริหารแคว้นกาตาลุญญาในเมืองบาร์เซโลนาเมื่อวันที่ 20 กันยายน และจับกุมเจ้าหน้าที่อาวุโสของกาตาลุญญา 13 คน สื่อต่างประเทศบางสื่อบรรยายเหตุการณ์ดังกล่าวว่าเป็น "หนึ่งในวิกฤตการณ์ทางการเมืองที่ร้ายแรงที่สุดในประวัติศาสตร์สเปนสมัยใหม่" นักการเมืองสเปนหลายคนเรียกการลงประชามติครั้งนี้ว่าเป็น "รัฐประหารขวางประชาธิปไตยสเปน" และ "ขวางยุโรป"


title: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 4

text: กลุ่ม 4 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: อังกฤษ, เนเธอร์แลนด์, ยูเครน, สกอตแลนด์, ลัตเวีย, และ อันดอร์รา. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.


text: กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 10 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).


text: เวลาคือ CET/CEST.


title: สเตย์ (เพลงแบล็กพิงก์)

text: "สเตย์" () เป็นเพลงของวงเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 1 พฤศจิกายน ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลที่สองจากซิงเกิลอัลบั้ม "สแควร์ทู" และยังรวมอยู่ในอีพีชุดแรก "แบล็กพิงก์" ในภาษาญี่ปุ่น เขียนและผลิตโดยเท็ดดี พัก ร่วมกับซอ ว็อน จิน เป็นเพลงแนวโฟล์กป็อปที่มีเครื่องดนตรีหลากหลาย ซึ่งเน้นการร้องเป็นหลัก


title: สเตย์ (เพลงแบล็กพิงก์)

text: "สเตย์" เป็นซิงเกิลที่สองจากซิงเกิลอัลบั้ม "สแควร์ทู" ภาพทีเซอร์ของสมาชิกทั้งสี่คนถูกเผยแพร่พร้อมกับชื่อเพลงเมื่อวันที่ 27 ตุลาคม ค.ศ. 2016 และปล่อยคลิปเบื้องหลังการถ่ายทำมิวสิกวิดีโอในอีกสองวันถัดมา แบล็กพิงก์ส่งเสริมเพลงนี้เพียง 1 สัปดาห์ ในรายการ "อินกีกาโย" ทางช่องเอสบีเอส เมื่อวันที่ 6 พฤศจิกายน และ "เอ็ม เคานต์ดาวน์" ทางช่องเอ็มเน็ต เมื่อวันที่ 10 พฤศจิกายน ค.ศ. 2016


title: สเตย์ (เพลงแบล็กพิงก์)

text: มิวสิกวิดีโอเพลง "สเตย์" กำกับโดยฮัน ซา-มิน ผู้กำกับเพลง "กอตตาบียู" ของทูเอนีวัน และ "โซเบอร์" ของบิกแบง ในวันที่ 1 พฤศจิกายน ค.ศ. 2016 วิดีโอเผยแพร่ทางช่องอย่างเป็นทางการของแบล็กพิงก์ ในยูทูบ พร้อมกับเพลง "เพลย์อิงวิทไฟร์"


title: เจ้ากิ่งกิสราช

text: เจ้ากิ่งกิสราช เป็นโอรสของ เจ้าราชวงษ์ และ เจ้านางจันทรกุมารี ขนิษฐาใน เจ้าอินทกุมาร เจ้าเมืองศรีฟ้าวาหะหัวขาว หลังจากที่พระองค์ประสูติพระราชบิดาของพระองค์ลักลอบเป็นชู้ กับ พระชายาของพระอัยกา คือ พระเจ้าสุริยวงศาธรรมิกราช พระบิดาจึงถูกโทษประหาร เป็นเหตุให้ อาณาจักรล้านช้าง ขาดรัชทายาทที่ชัดเจน ขณะนั้น พระเจ้ากิ่งกิสราชและ เจ้าอินทโฉม ซึ่งเป็นพระราชนัดดาใน พระเจ้าสุริยวงศาธรรมิกราช ทรงพระเยาว์อยู่มาก ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของ พระเจ้าสุริยวงศาธรรมิกราช นำไปสู่การแยกอาณาจักรล้านช้างเป็น 3 อาณาจักรในที่สุด


title: เจ้ากิ่งกิสราช

text: เมื่อสมเด็จพระพระอัยกา พระเจ้าสุริยวงศาธรรมิกราช สวรรคคตลง เจ้าอินทกุมาร พระปิตุลาของพระองค์ได้พาเจ้ากิ่งกิสราชและเจ้าอินทโฉมอพยกหนีไปยังเมืองเชียงแสน เหตุเพราะ พระไชยองค์เว้ หรือ พระเจ้าไชยเชษฐาธิราชที่ 2 ส่งท้าวนองมาตีเอาเมืองหลวงพระบางแล้วขึ้นรักษาเมืองแทน แต่บรรดาขุนนางเก่าไม่ยินยอมอยู่ใต้อำนาจการปกครองจึงพากันไปพึง เมืองเชียงแสน ล่วงมาปี พ.ศ.2246 พระเจ้ากิ่งกิสราช จึงรวบรวมกำลังผู้คนจาก เมืองล่า เมืองพง และบรรดาหัวเมืองหลวงพระบาง มาตั้งเมืองเชียงขอม เพือเตรียมไปชิง เมืองหลวงพระบาง โดยได้รับการสนับสนุนจาก พระยาเมืองราชา เจ้าเมืองน่าน แต่เมือพม่าทราบข่าวว่า พระยาเมืองราชา เจ้าเมืองน่านนำทัพไปตีหลวงพระบางจึงถือโอกาสเข้ามาตีเมืองน่าน พระยาเมืองราชา เจ้าเมืองน่านไม่สามารถรับมือไม่ไหวเพราะไพล่พลน้อยจึงพาครอบครัวหนีไป ทำให้ศึกครั้งนี้พ่ายไป


title: เจ้ากิ่งกิสราช

text:
เจ้ากิ่งกิสราชและเจ้าอินทโฉมได้หนีไปอยู่กับญาติองค์หนึึ่งซึ่งเป็นเจ้าเมืองสิบสองปันนาชื่อ เจ้ากระหม่อมน้อย เกณฑ์กองทัพให้เจ้ากิ่งกิสราชและเจ้าอินทโฉมได้ 6000 นายจึงยกมาขับไล่ตีเอาเมืองคืนจาก ท้าวนอง ได้สำเร็จ
พระเจ้ากิ่งกิสราช ทรงปราบดาภิเษกเป็นพระแผ่นดินเมืองหลวงพระบาง ทรงพระนามว่า "พระธรรมกิจล้านช้างร่มขาวบรมบพิตรราชธานีกรุงศรีสัตนาคนหุต อุดมราชธานีบุรีรมย์ยมจักรพรรดิราชเจ้า" ส่วน เจ้าองค์คำ เป็นอุปราช และทรงส่งพระอนุชา เจ้าอินทโฉม ไปครองเมือง เชียงขอม


title: เจ้ากิ่งกิสราช

text: ครั้งทรงปราบดาภิเษกเป็นพระแผ่นดินเมืองหลวงพระบางขุนนางจึงนำบุตรีผู้มีตระกุลทั้งสามมาเป็นบาทบริจา 3 นาง ได้แก่


title: เครื่องราชกกุธภัณฑ์แห่งสกอตแลนด์

text: เครื่องราชกกุธภัณฑ์แห่งสกอตแลนด์ () เป็นกกุธภัณฑ์ที่มีอายุตั้งแต่คริสต์ศตวรรษที่ 15-16 โดยถือเป็นกกุธภัณฑ์ที่เก่าแก่ที่สุดบนเกาะอังกฤษที่ยังหลงเหลืออยู่ โดยใช้ประกอบพระราชพิธีบรมราชาภิเษกของพระมหากษัตริย์แห่งสกอตแลนด์ ตั้งแต่รัชสมัยของสมเด็จพระราชินีนาถแมรีที่ 1 (ค.ศ. 1543) จนถึงพระเจ้าชาลส์ที่ 2 แห่งอังกฤษ ตั้งแต่ในอดีตได้ถูกใช้เพื่อแสดงถึงพระราชอำนาจที่เกี่ยวข้องกับการตรากฏหมายผ่านทางรัฐสภาสกอตแลนด์ และยังใช้ในงานรัฐพิธีต่างๆ รวมถึงในคราที่เสด็จพระราชดำเนินเยือนสกอตแลนด์เป็นครั้งแรกในฐานะของพระมหากษัตริย์โดยพระเจ้าจอร์จที่ 4 ในปีค.ศ. 1822 และสมเด็จพระราชินีนาถเอลิซาเบธที่ 2 ในปีค.ศ. 1953


title: เครื่องราชกกุธภัณฑ์แห่งสกอตแลนด์

text: เครื่องราชกกุธภัณฑ์แห่งสกอตแลนด์ประกอบด้วยองค์ประกอบสามส่วน ได้แก่ มงกุฎ คทา และพระแสง โดยกกุธภัณฑ์เหล่านี้ปรากฎอยู่บนตราแผ่นดินของสกอตแลนด์ และบนตราแผ่นดินของสหราชอาณาจักรที่ใช้สำหรับสกอตแลนด์ โดยมีสัญลักษณ์สิงโตสีแดงของพระมหากษัตริย์แห่งชาวสก็อตช์สวมมงกุฎ และแขนทั้งสองข้างถือคทา และพระแสง


title: เครื่องราชกกุธภัณฑ์แห่งสกอตแลนด์

text: มงกุฎแห่งสกอตแลนด์ () องค์ปัจจุบันพบประวัติตั้งแต่ปีค.ศ. 1540 เมื่อพระเจ้าเจมส์ที่ 5 มีพระราชกระแสรับสั่งให้จอห์น มอสแมน ช่างทองในเอดินบะระ ทำการปรับปรุงมงกุฎองค์เดิมให้ทันสมัยขึ้น ซึ่งพระองค์ได้ทรงสวมมงกุฎให้พระราชพิธีบรมราชาภิเษกสำหรับพระอัครมเหสีในปีเดียวกันนั้นที่แอบบีย์โฮลีรูด


title: เครื่องราชกกุธภัณฑ์แห่งสกอตแลนด์

text: บริเวณฐานของมงกุฎทำจากทองคำสก็อตช์ และประดับด้วยรัตนชาติจำนวน 22 ชิ้น และหินต่างๆ กว่า 20 ชิ้นซึ่งนำมาจากมงกุฎองค์เดิม ไข่มุกน้ำจืดของสกอตแลนด์ก็ถูกนำมาใช้ด้วย มงกุฎองค์ใหม่มีน้ำหนักถึง 1.64 กิโลกรัม (3 ปอนด์ 10 ออนซ์) และได้มีการปรับแต่งโดยเพิ่มส่วนซับในทำจากกำมะหยี่กรุขอบด้วยขนเออร์มินซึ่งยังคงสภาพแบบนี้จนถึงปัจจุบัน โดยประวัติที่แน่นอนเกี่ยวกับวันที่ในการจัดสร้างนั้นยังหาไม่พบ พบแต่เพียงมงกุฎองค์ที่ใช้ก่อนปีค.ศ. 1540 ซึ่งถูกรวมอยู่ในพระบรมสาทิสลักษณ์ของพระเจ้าเจมส์ที่ 4 ซึ่งอยู่ในหนังสือกำหนดเทศกาล ซึ่งถูกเขียนขึ้นเพื่อเป็นของขวัญในพระราชพิธีอภิเสกสมรสของพระองค์กับมาร์กาเร็ต ทิวดอร์ ในปีค.ศ. 1503


title: เครื่องราชกกุธภัณฑ์แห่งสกอตแลนด์

text: บริเวณส่วนโค้งทั้งสี่ของมงกุฎทำจากทองคำและมีลายลงยาสีแดงเป็นลวดลายใบโอ้ค โดยคาดว่าเป็นงานช่างศิลป์แบบฝรั่งเศส บริเวณกึ่งกลางของจุดตัดมีลูกโลกทำจากทองคำลงยาสีน้ำเงิน ตกแต่งด้วยดวงดาวที่เป็นประกายโดยรอบ ด้านบนสุดเป็นไม้กางเขนขนาดใหญ่ประดับด้วยทองคำ และทองคำลงยาสีดำ โดยมีแอเมทิสต์เจียระไนเป็นรูปสี่เหลี่ยมผืนผ้าประดับอยู่ตรงกลาง บริเวณด้านข้างของกางเขนโดยรอบประดับด้วยไข่มุก


title: เครื่องราชกกุธภัณฑ์แห่งสกอตแลนด์

text: คทาแห่งสกอตแลนด์ () เป็นของขวัญพระราชทานจากสมเด็จพระสันตะปาปาอเล็กซานเดอร์ที่ 6 แก่พระเจ้าเจมส์ที่ 4 ในปีค.ศ. 1494 และได้ถูกปรับปรุงและเพิ่มความยาวในปีค.ศ. 1536 โดยมีลักษณะเป็นด้ามทำด้วยเงินปิดทอง และปิดยอดด้วยหินเจียระไน (คาดว่าเป็น Cairngorm) และไข่มุกสกอตแลนด์ บริเวณคทานั้นประดับด้วยสัญลักษณ์ที่เกี่ยวกับคริสต์ศาสนาหลายแห่ง เช่น โลมาซึ่งเป็นสัญลักษณ์ของศาสนจักรปรากฎอยู่บริเวณด้าม และยังปรากฏรูปแกะสลักของพระนางมารีย์พรหมจารีอุ้มพระเยซู นักบุญยากอบองค์ใหญ่ และนักบุญอันดรูว์ถือกางเขน


title: เอียน อันโตเนสคู

text: เอียน วิคเตอร์ อันโตเนสคู () หรือมีสมญาว่า หมาแดง (Câinele Roșu) เป็นนายทหาร, นักการเมือง และ ผู้นำเผด็จการชาวโรมาเนียและ ดำรงตำแหน่งเป็นนายกรัฐมนตรีและผู้นำแห่งรัฐ (Conducător) ในช่วงสงครามโลกครั้งที่สอง เขาได้ปกครองแบบระบอบเผด็จการเป็นเวลาสองสมัยในสมัยระหว่างสงคราม ภายหลังสงคราม เขาได้ถูกตัดสินว่ามีความผิดฐานก่ออาชญากรรมสงครามและลงโทษด้วยการประหารชีวิต


title: เอียน อันโตเนสคู

text: เจ้าหน้าที่ทหารแห่งกองทัพโรมาเนียได้ทำการบันทึกชื่อของเขาในช่วงการก่อกบฏชาวนาโรมาเนียในปี ค.ศ. 1907 และสงครามโลกครั้งที่หนึ่งในการทัพโรมาเนีย จากการต่อต้านชาวยิวนั้น อันโตเนสคูได้เห็นด้วยกับการเมืองฝ่ายขวาและลัทธิฟาสซิสต์แห่งชาติคริสเตียนและกลุ่มผู้พิทักษ์เหล็กอย่างมากในช่วงสมัยระหว่างสงคราม เขาได้เป็นผู้แทนทางทหาร (military attaché) ไปยังฝรั่งเศสและต่อมาได้เป็นเสนาธิการ ในช่วงเวลาสั้นๆก็ได้ดำรงตำแหน่งเป็นรัฐมนตรีว่าการกระทรวงกลาโหมในคณะรัฐมนตรีคริสเตียนแห่งชาติของ Octavian Goga ในช่วงปลายปี ค.ศ. 1930 ด้วยจุดยืนทางการเมืองของเขาได้ทำให้เขาเกิดขัดแย้งกับสมเด็จพระเจ้าคาโรลที่ 2 และถูกคุมขังเอาไว้ อันโตเนสคูยังคงได้รับความนิยมทางการเมืองมากขึ้นในช่วงวิกฤตการณ์ทางการเมืองในปี ค.ศ. 1940 และได้จัดตั้งรัฐเผด็จการทหารแห่งชาติ (National Legionary State) ได้เป็นผู้สมรู้ร่วมคิดอย่างไม่สบายใจกับผู้นำพิทักษ์เหล็กอย่าง โฮเรีย ซีมา ภายหลังจากโรมาเนียได้เข้าร่วมเป็นพันธมิตรกับนาซีเยอรมนีและฝ่ายอักษะ และมีความเชื่อมั่นต่อความมั่นใจอย่างแรงกล้าของอดอล์ฟ ฮิตเลอร์ เขาได้กำจัดเหล่าผู้พิทักษ์ในช่วงการก่อกบฏทหาร (Legionary Rebellion) ในปี ค.ศ. 1941 นอกเหนือจากนั้นเขาได้เป็นผู้นำในการบริหาร เขาได้คั่วตำแหน่งเป็นสำนักงานการต่างประเทศและรัฐมนตรีว่าการกระทรวงกลาโหม ไม่นานหลังจากโรมาเนียได้เข้าร่วมกับฝ่ายอักษะในปฏิบัติการบาร์บารอสซาคือการรุกรานสหภาพโซเวียต ได้ชิงเอาแผ่นดินเบสซาราเบียและ Bukovina ทางตอนเหนือกลับคืนมา อันโตเนสคูได้กลายเป็นจอมพลแห่งโรมาเนีย


title: เอียน อันโตเนสคู

text: ด้วยจำนวนที่ผิดปกติในหมู่ผู้กระทำผิดในการฆ่าล้างเผ่าพันธุ์ชาวยิวหรือฮอโลคอสต์ อันโตเนสคูได้บังคับใช้นโยบายที่มีส่วนรับผิดชอบต่อการตายของผู้คนจำนวนมากถึง 400,000 คน ส่วนใหญ่เป็นชาวเบสซาราเบีย ยูเครน และโรมาเนียเชื้อสายยิว เช่นเดียวกับชาวโรมาเนีย โรมานี ด้วยการสมรู้ร่วมคิดของระบอบการปกครองในการฆ่าล้างเผ่าพันธ์ุรวมและการสังหารหมู่ เช่น การสังหารหมู่ที่โอเดสซ่าด้วยการขจัดชาติพันธุ์ การขับไล่เนรเทศอย่างเป็นระบบเพื่อยึดครองทรานส์นีสเตรียและละเลยทางอาญาอย่างกว้างขวาง ด้วยระบบในสถานที่ยังคงมีความโดดเด่นด้วยความไม่สอดคล้องกัน การจัดลำดับในการปล้นสดมภ์ในการฆ่าทั้งหมด ได้แสดงความเมตตากับชาวยิวส่วนใหญ่ในราชอาณาจักรเก่า และในที่สุดก็ได้ปฏิเสธที่จะใช้มาตราการสุดท้ายตามที่ได้ถูกประกาศใช้โดยนาซีที่ได้ยึดครองยุโรป


title: เอียน อันโตเนสคู

text:
ด้วยความสูญเสียอย่างหนักบนแนวรบด้านตะวันออกทำให้อันโตเนสคูเริ่มดำเนินการเจราสันติภาพที่ไม่สามารถหาข้อสรุปกับฝ่ายสัมพันธมิตร ภายหลังการเจรจา เขาได้ถูกขับออกจากตำแหน่งผู้นำในการก่อรัฐประหารโดยพระราชาธิบดีไมเคิลที่ 1ซึ่งยังทรงพระเยาว์ ซึ่งต่อมาได้กลายเป็นที่รู้จักในนามของการก่อกบฏพระราชาธิบดีไมเคิล ภายหลังจากถูกคุมขังในสหภาพโซเวียต ในช่วงเวลาระยะสั้น อันโตเนสคูได้ถูกส่งตัวกลับโรมาเนียซึ่งเขาได้ถูกไต่สวนโดยศาลของประชาชนพิเศษและถูกตัดสินโทษให้ประหารชีวิต นี่เป็นส่วนหนึ่งของการพิจารณาคดีที่ได้ผ่านการพิพากษาต่างๆของเขา กระบวนการความยุติธรรมได้รับการวิพากษ์วิจารณ์อย่างมากสำหรับการตอบสนองต่อความสำคัญอุดมการณ์ของพรรคคอมมิวนิสต์โรมาเนีย เรื่องที่เป็นแรงผลักดันของเหล่าชาตินิยมและความพยายามของกลุ่มฝ่ายขวาจัดเพื่อให้อันโตเนสคูได้พ้นข้อกล่าวหา ในขณะที่กลุ่มเหล่านี้ได้ยกย่องให้อันโตเนสคูกลายเป็นวีรบุรุษ
จากการที่เขาได้มีส่วนร่วมในการฆ่าล้างเผ่าพันธุ์ได้รับกล่าวยืนยันอย่างเป็นทางการและถูกประณามกลับในภายหลังจากรายงานกรรมมาธิการวีเซิล ปี ค.ศ. 2003


title: เดอะแจ๊ซซิงเงอร์

text: เดอะแจ๊ซซิงเงอร์ () เป็นภาพยนตร์แนวดนตรีของสหรัฐ โดยเป็นภาพยนตร์เสียงเรื่องแรกของโลก โดยเรื่มจากการเผยแพร่โฆษณาภาพยนตร์เสียง และนำมาสู่จุดจบของยุคภาพยนตร์เงียบ กำกับโดย Alan Crosland ผลืดโดย วอร์เนอร์บราเธอส์ โดยใช้ระบบ Vitaphone sound-on-disc 6 เพลงหลักของภาพยนตร์ร่องโดย Al Jolson ได้โครงเรื่องจากบทละครเรื่องเดียวกันที่เล่นโดย Samson Raphaelson


title: ธนาณัติ

text: ธนาณัติ () เป็นเอกสารหรือตราสารซึ่งที่ทำการไปรษณีย์ต้นทาง หรือธนาคารในบางประเทศ ออกเป็นสำคัญว่าได้รับเงินพร้อมค่าธรรมเนียมแล้ว ผู้ขอออกสามารถส่งให้ผู้รับนำไปขึ้นเงิน ณ ที่ทำการไปรษณีย์ปลายทางหรือธนาคารได้ การส่งธนาณัติจะกระทำด้วยวิธีไปรษณีย์ภาคพื้น วิธีทางอิเล็กทรอนิกส์ หรือวิธีอื่นที่ปลอดภัยก็ได้ ธนาณัติมีลักษณะคล้ายตั๋วสัญญาใช้เงิน เว้นแต่แทนที่สัญญาจะจ่ายเงิน ก็จะเป็นบังคับให้ที่ทำการไปรษณีย์ปลายทางจ่ายเงินตามจำนวนที่กำหนดตราบที่ธนาณัตินั้นยังไม่สิ้นสภาพ


title: ธนาณัติ

text: ธนาณัติมีความคล้ายคลึงกับเช็คที่ออกโดยธนาคารหรือแคชเชียร์เช็ค ในสหรัฐอเมริกาและสหราชอาณาจักร รูปแบบของธนาณัติที่ออกโดยไปรษณีย์จะคล้ายคลึงกับเช็ค คือสามารถจ่ายให้แก่ผู้รับที่มีชื่ออยู่ หรือตัวผู้ฝากเองก็ได้หากต้องการไถ่ถอน นอกจากนี้สามารถสั่งมิให้จ่ายเป็นเงินสดโดยการขีดเส้นขนานไว้บนธนาณัตินั้น ธนาณัติฉบับใดมีเส้นขนานขีดไว้ ต้องโอนเงินเข้าสู่บัญชีเงินฝากของผู้รับหรือใช้ชำระหนี้ค่าสาธารณูปโภคที่ไปรษณีย์ก็ได้ อย่างไรก็ตามไม่มีตัวเลือกนี้ในประเทศไทยเนื่องจากความซับซ้อนของการปฏิบัติงาน นอกจากนี้ ธนาณัติมักจำกัดจำนวนเงินฝากส่งอย่างสูงไว้เพื่อความปลอดภัย ตามไปรษณียนิเทศ จำนวนนี้เป็นไปตามที่บริษัทไปรษณีย์ไทยจำกัด (ปณท.) กำหนดไว้ คือ 50,000 บาท ในขณะที่บริษัทไปรษณีย์อังกฤษกำหนดไว้ที่ 250 ปอนด์สเตอร์ลิง ส่วนบริษัทไปรษณีย์สหรัฐกำหนดไว้ที่ 1,000 ดอลลาร์สหรัฐ


title: ธนาณัติ

text: นอกจากนี้ ธนาณัติไทยมีข้อกำหนดในเรื่องอายุของธนาณัติที่จะนำไปขึ้นเงินได้ คือ ธนาณัติที่มีอายุไม่เกิน 4 เดือน นับถัดจากเดือนที่ออก สามารถแลกเปลี่ยนเป็นเงินได้ทันที หากเกินกว่านั้น ปณท. จะประกาศให้ผู้รับหรือผู้ฝากมาติดต่อขอรับเงินโดยยื่นคำร้องตามที่กำหนด หากพ้นจากนั้น 1 ปี ธนาณัตินั้นก็จะสิ้นสภาพไม่สามารถนำมาขึ้นเงินได้อีก ในขณะที่ธนาณัติของสหรัฐอเมริกาจะไม่มีการสิ้นสภาพตราบที่ไม่มีการขูดลบหรือยกเลิก


title: ยศทหารอุซเบกิสถาน

text: ตารางข้างล่างต่อไปนี้คือข้อมูลเกี่ยวกับยศทหารของกองทัพอุซเบกิสถาน ได้รับอิทธิพลลำดับชั้นยศเหมือนกับจากสหภาพโซเวียต


title: ยศทหารอุซเบกิสถาน

text: ไม่มียศในตำแหน่งนี้


title: กิตติ สีหนนทน์

text: นายกิตติ สีหนนทน์ (14 พฤศจิกายน พ.ศ. 2453 - 24 มกราคม พ.ศ. 2527) อดีตองคมนตรี อดีตรัฐมนตรีว่าการกระทรวงยุติธรรมในสมัยรัฐบาลนายสัญญา ธรรมศักดิ์ และอดีตรองประธานศาลฎีกา


title: กิตติ สีหนนทน์

text: นายกิตติ สีหนนทน์ เกิดเมื่อวันที่ 14 พฤศจิกายน พ.ศ. 2453 ที่ตำบลตลาด อำเภอพระประแดง จังหวัดสมุทรปราการ เดิมชื่อว่า สกิด ร่มไม้เกต เป็นบุตรชายคนโตของนายโกเซ่ง และนางผิน ร่มไม้เกต บิดามารดามีอาชีพค้าขาย มีน้องร่วมบิดามารดาเดียวกัน 3 คน


title: กิตติ สีหนนทน์

text: นายกิตติ สีหนนทน์ ได้ทำการอุปสมบทที่วัดเทพศิรินทราวาส เมื่อวันที่ 14 กรกฎาคม พ.ศ. 2476 มีฉายาว่า พระคุณสฺสติ โดยมี สมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์


title: กิตติ สีหนนทน์

text: นายกิตติ สีหนนทน์ ได้สมรสกับนางสิรินทร์ สีหนนทน์ (ถึงแก่อนิจกรรมเมื่อวันที่ 10 มกราคม พ.ศ. 2510) บุตรี พลตรี พระยาวิเศษสงคราม (ช้อย จันทรสนธิ) และคุณหญิงสิน วิเศษสงคราม เมื่อวันที่ 3 มีนาคม พ.ศ. 2490 มีบุตรด้วยกัน 1 คน คือ ศาสตราจารย์กิตติคุณ ดร.ประกิตติ์สิน สีหนนทน์ ซึ่งได้ทำการสมรสกับนางบุษรัตน์ สีหนนทน์เริ่มรับราชการครั้งแรก เมื่อวันที่ 28 มิถุนายน พ.ศ. 2477 ได้บรรจุเป็นข้าราชการชั้นจัตวา ตำแหน่งจ่าศาลประจำศาลจังหวัดกาฬสินธุ์ ต่อมาในปี พ.ศ. 2478 ได้เลื่อนเป็นข้าราชการชั้นตรี ตำแหน่งจ่าศาลจังหวัดจันทบุรี พ.ศ. 2480 ได้รับราชการเป็นข้าราชการตุลาการสามัญชั้นโท รับราชการศาลอาญา และได้โยกย้ายไปเป็นผู้พิพากษาประจำศาลจังหวัดต่างๆ กับทั้งได้เลื่อนขั้น เลื่อนตำแหน่ง เป็นลำดับดังนี้


title: กิตติ สีหนนทน์

text: นายกิตติ สีหนนทน์ เป็นผู้ที่ระมัดระวังรักษาสุขภาพของตนเองอย่างดี และสมํ่าเสมอ ถึงแม้จะมีโรคประจำตัวคือโรคความดันโลหิตสูง แต่ก็ได้ให้แพทย์ประจำตัวคือ พลตรี นายแพทย์อิศรา สุขุมาลจันทร์ ดูแลและตรวจเช็คอย่างใกล้ชิดตลอดเวลา โดยได้รับคำชมเชยจากแพทย์ว่าเป็นคนไข้ตัวอย่าง สามารถปฏิบัติตนตามคำสั่งของแพทย์อย่างเคร่งครัดทุกประการ กิจวัตรประจำวันทุกเช้าคือการออกกำลังกายด้วยการถีบจักรยานอยู่กับที่ประมาณ 45 นาที เมื่อต้นเดือนกรกฎาคม พ.ศ. 2526 นายกิตติ สีหนนทน์ เริ่มมีอาการกระหายนํ้า และปัสสาวะบ่อย เมื่อไปให้แพทย์ประจำตัวตรวจ พบว่ามีน้ำตาลในเลือดสูง แพทย์ได้ให้ยามารับประทาน และให้ควบคุมอาหารอยู่ประมาณ 2 อาทิตย์ อาการของเบาหวานก็หายเป็นปกติ มิได้มีอาการของเบาหวานอีกเลยถึงแม้ว่าแพทย์จะได้หยุดการรักษาเบาหวานแล้วก็ตาม นายกิตติ สีหนนทน์ ก็มีสุขภาพดีมาตลอด จนกระทั่งก่อนที่จะถึงแก่อสัญกรรมก็มิได้เจ็บป่วยหนักถึงขนาดต้องเข้าโรงพยาบาล จนถึงเมื่อวันที่ 20 มกราคม พ.ศ. 2527 มีอาการแน่นหน้าอก ปวดเมื่อยหลัง ซึ่งคึดว่าเป็นอาการของเส้นเลือดอุดตันที่หัวใจ จึงได้อมยาไนโตรกลีเซอรีน ซึ่งเป็นยาขยายหลอดเลือด แต่อาการก็ยังไม่ทุเลาลง จุดที่เกิดอาการแน่นยังสามารถเคลื่อนที่ได้ และแล้วอาการแน่นหน้าอกก็หายไป เหลือแต่เพียงอาการปวดหลังบริเวณต้นคอ จึงคิดว่าเป็นอาการของโรคเก่าซึ่งเป็นมาเมื่อ 20 ปีที่แล้ว คือหินปูนที่เกาะซี่โครงไปบีบเนื้อเยื่อที่อยู่ระหว่างซี่โครง และไปกดปลายประสาท ทำให้เกิดอาการขึ้น ในวันที่ 23 มกราคม พ.ศ. 2527 อาการปวดหลังได้หายไป รู้สึกเมื่อยตัวคล้ายจะเป็นไข้หวัดและปวดศีรษะ จึงได้รับประทานยาและนอนพักผ่อน ในวันอังคารที่ 24 มกราคม พ.ศ. 2527 เวลาประมาณ 17.00 น. หลังจากที่เดินออกกำลังกายภายในบ้านแล้วได้ให้เด็กบีบนวด เกิดอาการเป็นลมฟุบแน่นิ่งอย่างฉับพลัน จึงได้นำส่งโรงพยาบาลกรุงเทพ เวลาต่อมานายกิตติ สีหนนทน์ ได้ถึงแก่อสัญกรรมอย่างสงบเมื่อเวลา 20.30 น. ณ โรงพยาบาลกรุงเทพ แพทย์สันนิษฐานว่า สาเหตุเนื่องจากเส้นเลือดที่ขั้วหัวใจโป่งพองและแตก หรือที่เรียกว่า โรคแอนูริซั่มของเออร์ต้าในทรวงอก รวมสิริอายุ 73 ปี 2 เดือน 10 วัน


title: โรงพยาบาลมหาวิทยาลัย

text: โรงพยาบาลประเภทนี้เป็นโรงพยาบาลในมหาวิทยาลัยและโรงเรียนแพทย์ของคณะแพทยศาสตร์หรือวิทยาลัยแพทยศาสตร์ต่าง ๆ


title: โรงพยาบาลมหาวิทยาลัย

text: โดยเป็นศูนย์บริการทางการแพทย์ระดับตติยภูมิขั้นสูง (Super Tertiary Care) ที่มีขีดความสามารถในการให้บริการและมีความพร้อมในการรักษาสูงสุด เนื่องจากเป็นโรงพยาบาลที่ใช้สำหรับการเรียนการสอนเพื่อผลิตบุคลากรทางด้านการแพทย์ และเป็นโรงพยาบาลสำหรับการค้นคว้าวิจัยต่าง ๆ


title: โรงพยาบาลมหาวิทยาลัย

text: ดังรายนามต่อไปนี้


title: โรงพยาบาลมหาวิทยาลัย

text: โรงพยาบาลประเภทนี้เป็นสถานพยาบาลในมหาวิทยาลัยที่ตั้งขึ้นเพื่อรองรับการบริการทางการแพทย์ทั่วไป และการแพทย์เฉพาะทาง รวมทั้งการค้นคว้าวิจัยต่างๆ โดยไม่ได้เป็นสถาบันหลักในการทำการเรียนการสอนของนิสิต และนักศึกษาแพทย์ ซึ่งมีดังนี้


title: โรงพยาบาลมหาวิทยาลัย

text: สำหรับการจัดการเรียนการสอนนั้น ในระดับชั้นปรีคลินิก (ชั้นปี 1-3) จะทำการเรียนการสอนที่คณะแพทยศาสตร์ (สำนักวิชาแพทยศาสตร์ / วิทยาลัยแพทยศาสตร์) ประจำมหาวิทยาลัยต่างๆ ทั้งในกรุงเทพมหานครและส่วนภูมิภาค ส่วนในระดับชั้นคลินิก (ชั้นปี 4-6) จะอาศัย โรงพยาบาล ทั้งโรงพยาบาลทั่วไป (บางแห่ง) และโรงพยาบาลศูนย์ (บางแห่ง) ในสังกัดกระทรวงสาธารณสุขจัดตั้งเป็นสถาบันสมทบในการเรียนและฝึกปฏิบัติงานของนิสิตนักศึกษาแพทย์ โดยใช้ชื่อว่า ศูนย์แพทยศาสตรศึกษา ชั้นคลินิก ปัจจุบัน ทาง สบพช. มีการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลต่างๆ ที่เข้าร่วมเป็นสถาบันสมทบในการร่วมผลิตแพทย์เพื่อบริหารและจัดการเรียนการสอนนิสิตนักศึกษาแพทย์ในโรงพยาบาลอันเป็นศูนย์แพทยศาสตรศึกษา ชั้นคลินิก เหล่านั้น อย่างมีประสิทธิภาพ โดยให้เป็นหน่วยงานหนึ่งของโรงพยาบาลนั้นๆ ศูนย์แพทยศาสตรศึกษาชั้นคลินิก ทั่วประเทศ


title: 13 พยัคฆ์ร้าย ค่ายพระกาฬ

text: พยัคฆ์ร้าย ค่ายพระกาฬ หรือ 13 พยัคฆ์ร้าย ค่ายพระกาฬ  (อังกฤษ: The Heroic Ones, The Heroic Ones 13) เป็นภาพยนตร์กำลังภายใน ออกจำหน่ายในปี ค.ศ. 1970 กำกับโดย จาง เชอะ  นำแสดงโดย ตี้ หลุง, เดวิด เจียง


title: 13 พยัคฆ์ร้าย ค่ายพระกาฬ

text: ปลายราชวงศ์ถังจอมโจรหวังเฉาได้เข้าตีและพิชิตเมืองฉางอันได้สำเร็จ หลี่เค่อยู่พร้อมด้วยลูกชาย 13 คน ได้ยกทัพไปปราบหวังเฉา ชุนเสียนต้องการนำทัพออกไปปราบพวกหวังเฉา แต่หลี่เค่อยู่ไม่ไว้ใจให้เขาทำงานใหญ่ และเมื่อชุนเสียนน้องคนสุดท้องจับแม่ทัพของหวังเฉาได้ เค่อยู่จึงให้เขานำทัพแทน สร้างความไม่พอใจแก่ชุนเสียนเป็นอย่างมาก ซูเหวิน แม่ทัพเมืองเบี้ยหลิงอิจฉาในความสำเร็จของเค่อยู่ และต้องการมีอำนาจในราชวงศ์ จึงแกล้งจัดงานเลี้ยงต้อนรับเค่อยู่และลูกชาย หลังจากทุกคนเมาได้ที่ก็ส่งคนเข้ามาสังหารเค่อยู่ ทำให้ลูกชายคนหนึ่งต้องตาย ต่อมาชุนเส้าพบว่าชุนเสียนมีส่วนรู้เห็นด้วย ชุนเสียนจึงแอบไปขโมยดาบของเค่อยู่เพื่อที่จะมาฆ่าน้องชายและเข้าร่วมกับกองทัพของซูเหวิน แต่ระหว่างทางชุนเสียนถูกพี่ชายคนโตและพี่น้องที่เหลือซุ่มโจมตี สงครามระหว่างสายเลือดจึงเริ่มต้นขึ้น


title: แอบบีย์ฮอลีรูด

text: แอบบีย์ฮอลีรูด () คือแอบบีย์เก่าแก่ในเอดินบะระ ประเทศสกอตแลนด์ โดยปัจจุบันเหลือแต่ซากปรักหักพัง สร้างขึ้นในปีค.ศ. 1128 โดยพระเจ้าเดวิดที่ 1 ต่อมาในคริสต์ศตวรรษที่ 15 บริเวณที่พักของอารามนั้นได้รับการปรับให้เป็นพระราชฐาน และต่อมาในภายหลังการปฏิรูปศาสนาแห่งสกอตแลนด์ พระราชวังฮอลีรูดก็ได้รับการขยับขยายเพิ่มมากขึ้นกว่าเดิม


title: แอบบีย์ฮอลีรูด

text: แอบบีย์แห่งนี้ได้ถูกใช้เป็นโบสถ์ประจำเขตแพริชจนกระทั่งถึงช่วงคริสต์ศตวรรษที่ 17 และได้กลายเป็นซากปรักหักพังตั้งแต่ช่วงคริสต์ศตวรรษที่ 18 เป็นต้นมา บริเวณรั้วที่หลงเหลืออยู่ยังติดอยู่กับเขตพระราชฐานฝั่งตะวันออกติดกับถนนรอยัลไมล์ในเอดินบะระ แอบบีย์แห่งนี้ถูกขึ้นทะเบียนเป็นโบราณสถานสำคัญของสกอตแลนด์


title: แอบบีย์ฮอลีรูด

text: คำว่า "Rood" (รูด) เป็นคำศัพท์โบราณมีความหมายถึงกางเขนซึ่งพระเยซูได้ถูกตรึงจนสิ้นใจ ซึ่ง "Holyrood" (ฮอลีรูด) จึงมีความหมายว่า "กางเขนอันศักดิ์สิทธิ์" (Holy Cross)


title: แอบบีย์ฮอลีรูด

text: แอบบีย์ฮอลีรูดได้ถูกใช้เป็นสถานที่สำหรับจัดพิธีบรมราชาภิเษกของพระมหากษัตริย์และพระอัครมเหสีหลายพระองค์ ได้แก่ พระเจ้าเจมส์ที่ 2ในปีค.ศ. 1437 มาร์กาเร็ต ทิวดอร์ในปีค.ศ. 1504 มารีแห่งกีซในปีค.ศ. 1540 แอนน์แห่งเดนมาร์กในปีค.ศ. 1590 และพระเจ้าชาลส์ที่ 1 ในปีค.ศ. 1633


title: แอบบีย์ฮอลีรูด

text: แอบบีย์ได้ถูกใช้จัดพระราชพิธีอภิเสกสมรสของพระมหากษัตริย์ถึงสามพระองค์ ได้แก่


title: ฟุตบอลโลก 2018 รอบคัดเลือก (เพลย์ออฟ คอนคาแคฟ–เอเอฟซี)

text: การแข่งขัน ฟุตบอลโลก 2018 คอนคาแคฟ–เอเอฟซี รอบคัดเลือกเพลย์ออฟ จะเป็นการลงเล่นสองนัดเหย้าและเยือนระหว่างทีมอันดับที่สี่จาก โซนอเมริกาเหนือ รอบที่ 5, ฮอนดูรัส, และทีมชนะเลิศเพลย์ออฟของ โซนเอเชีย รอบที่ 4, ออสเตรเลีย.


text: ทั้งสองเกมมีกำหนดที่จะลงเล่นระหว่างวันที่ 10 และ 15 พฤศจิกายน พ.ศ. 2560.


text: การจับสลากสำหรับคำสั่งในสองนัดที่จะลงเล่นจะจัดขึ้นโดยฟีฟ่าในวันที่ 25 กรกฎาคม พ.ศ. 2558 ที่งานการจับสลากฟุตบอลโลก.


title: เจ้าองค์คำ

text:
พระบรมเชษฐขัตติยสุริยวงศา มีพระนามเดิมว่า เจ้าองค์คำ เป็นพระมหากษัตริย์องค์ที่ 2 แห่งราชอาณาจักรล้านช้างหลวงพระบาง ต่อจาก เจ้ากิ่งกิสราช พระองค์มีนามแรกประสูติว่า หม่อมน้อย เป็นโอรสใน เจ้าอินทกุมาร เจ้าเมืองศรีฟ้าวาหะหัวขาวเชื้อสายกษัตริย์เมืองเชียงรุ้ง กับ หม่อมคำแล เมื่อแรกพระบิดาของพระองค์ทรงลี้ภัยสงครามลงมาขอพึ่งพระบรมโพธิสมภารใน พระเจ้าสุริยวงศาธรรมิกราชมหาราช ที่อณาจักรล้านช้าง
เมื่อ เจ้ากิ่งกิสราช สวรรคตลง เจ้ากิ่งกิสราช ไม่มีพระโอรสสืบบัลลังค์ อันจะมีแต่พระธิดา 2 องค์ เหล่าบรรดาขุนนาได้อัญเชิญพระองค์ขึ้นครองราช และให้ เจ้านางแทนสาว เจ้านางแทนคำ ขึ้นเป็นเทวี คู่กับพระองค์ แต่เมือ เจ้าอินทโฉม ซึ่งตอนนั้นครองเมืองเชียงขอมอยู่ทราบข่าวการสวรรคตของ เจ้ากิ่งกิสราช จึงได้รวบรวมไพล่พลลงมาตีเอาเมืองคืน เจ้าองค์คำ เห็นว่าสู้ไม่ได้จึงได้จึงได้พาบริวาลส่วนหนึ่งเดินทางหนีไปผนวชอยู่ที่วัดช้างเผือกในเมืองเชียงใหม่


title: เจ้าองค์คำ

text:
พระองค์ได้ร่วมมือกับพม่าขับไล่ เทพสิงห์ แล้วตั้งตนขึ้นครองเมืองเชียงใหม่ หลังจากเจ้าองค์คำได้เป็นเจ้าเมืองเชียงใหม่ได้ไม่นานก็เกิดมีแม่ทัพพม่านามว่า สะแคงพญา ยกกองทัพมาจากกรุง อังวะ มาประชิดเมืองเชียงใหม่ ขณะนั้นทัพพม่าตั้งอยู่ที่หนองหมอน เจ้าองค์คำจึงแต่งกองทัพยกไปรบกับพม่า ทัพพม่าก็แตกหนีไปอยุ่เมือง พะเยา
องค์คำครองเมืองเชียงใหม่ตั้งแต่ พ.ศ. 2270 - พ.ศ. 2302 รวมระยะเวลาได้ 32 ปี องค์จันทร์ ได้ครองเมืองเชียงใหม่ ต่อมา


title: เจ้าองค์คำ

text: เมื่อเจ้าองค์คำถูก ยึดเมืองคืนมาได้พระองค์ได้หนีไปกับผู้ติดตามไม่กี่คน โดยทิ้งให้ เจ้านางแทนสาว เจ้านางแทนคำ เจ้านางดวงบุบผา อยู่ที่หลวงพระบาง เมื่อครั่งพระองค์ได้ปกครองเชียงใหม่ พระองค์ได้มีหม่อม1ท่าน ได้แก่ หม่อมยวน และมีโอรสกับ หม่อมยวน ทั้งหมด 10 องค์ ได้แก่


title: เจ้าองค์คำ

text:
http://www.finearts.go.th/nakhonphanomlibrary/images/LBRNKP/e-book60/King/Kingt0294.jpg
http://www.thailandsworld.com/th/thailand-history/empires-kingdoms-thailand-history/the-lan-na-kingdom/index.cfm


title: ฟุตบอลโลก 2018 รอบคัดเลือก (เพลย์ออฟ โอเอฟซี–คอนเมบอล)

text: การแข่งขัน ฟุตบอลโลก 2018 โอเอฟซี–คอนเมบอล รอบคัดเลือกเพลย์ออฟ จะเป็นการลงเล่นสองนัดเหย้าและเยือนระหว่างทีมที่ชนะจาก โซนโอเชียเนีย รอบที่ 3, นิวซีแลนด์, และทีมอันดับที่ห้าจาก การแข่งขันรอบคัดเลือกโซนอเมริกาใต้, เปรู.


text: ทั้งสองเกมมีกำหนดที่จะลงเล่นระหว่างวันที่ 6 และ 14 พฤศจิกายน พ.ศ. 2560.


title: ทิวเขาพนมดงรัก

text: ทิวเขาพนมดงรัก (เขมร: ជួរភ្នំដងរែក, "Chuor Phnom Dângrêk"; , , ลาว: "Sayphou Damlek") มาจากภาษาเขมรว่า "พนมดองแร็ก" มีความหมายว่า "ภูเขาไม้คาน" เป็นภูเขาที่ทอดตัวในแนวตะวันออก-ตะวันออก เป็นพรมแดนกั้นระหว่าง ประเทศไทย และประเทศกัมพูชา


title: สงครามเทพเจ้า

text: สงครามเทพเจ้า (อังกฤษ: League Of Gods ) เป็นภาพยนตร์กำลังภายในแบบแฟนตาซี ที่ออกฉายในปี ค.ศ. 2016 กำกับโดย โคน หุ่ย และเวอร์นีย์ หยาง โดยเนื้อเรื่องอิงมาจากวรรณกรรมเรื่อง ห้องสิน นำแสดงโดย หลี่ เหลียนเจี๋ย, เหลียง เจียฮุย, ฟ่าน ปิงปิง, หวง เสี่ยวหมิง, กู่ เทียนเล่อ


title: สงครามเทพเจ้า

text: เมื่อกษัตริย์โจ้วอ๋อง ผู้ชั่วร้ายบ้าสงครามและชอบเสพนารีจนไม่เป็นอันบริหารบ้านเมือง ยิ่งไปกว่านั้นโจ้วอ๋องยังหลงสนมเอกอย่างต๋าจี๋ โดยเขาไม่เคยรู้เลยว่า นางนั้นคือปีศาจจิ้งจอกที่ปลอมตัวมาเพื่อจุดประสงค์บางอย่าง ความขชั่วร้ายของโจ้วอ๋อง ทำให้บรรดาเหล่าทวยเทพยื่นมือลงมาช่วยเหลือโจวอู่หวัง จากแคว้นโจวในการปราบกษัตริย์ผู้ชั่วร้าย โดยมีเจียงจื่อหยา เป็นผู้วางแผนในการพิชิตศึกที่โลก สวรรค์และนรกต้องสะเทือน


title: เทศบาลตำบลสมหวัง

text: เทศบาลตำบลสมหวัง ตั้งอยู่เลขที่ 320 หมู่ที่ 4 ตำบลสมหวัง อำเภอกงหรา จังหวัดพัทลุง เป็นหน่วยงานบริหารราชการส่วนท้องถิ่น ที่มีอำนาจอิสระในในการตัดสินใจในแนวทางบริหารของตน อยู่ภายใต้การกำกับดูแลของนายอำเภอและผู้ว่าราชการจังหวัด มีนายกเทศมลตรีเป็นผู้ควบคุมและรับผิดชอบในการบริหารราชการเทศบาลตำบลตามกฎหมาย


title: เทศบาลตำบลสมหวัง

text: เทศบาลตำบลสมหวัง มีอาณาเขตติดต่อกับเขตการปกครองข้างเคียง ดังนี้


title: ดุจดวงใจไทยทั้งผอง เดอะมิวสิคัล

text: ดุจดวงใจไทยทั้งผอง เดอะมิวสิคัล เป็นละครพิเศษละครเพลงเพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ซึ่งในปี พ.ศ. 2560 ละครพิเศษ "ดุจดวงใจไทยทั้งผอง เดอะมิวสิคัล" นั้นสร้างเป็นละครเฉลิมพระเกียรติเนื่องในวโรกาสเป็นการถวายความอาลัยแด่ พระบาทสมเด็จพระปรมินทรมหาภูมิพลอดุลยเดช ของสถานีวิทยุโทรทัศน์ไทยทีวีสีช่อง 3 ผลิตโดย บริษัท รีมายน์ จำกัด


title: ดุจดวงใจไทยทั้งผอง เดอะมิวสิคัล

text: ละครพิเศษเรื่องนี้ได้ถูกนำทำเป็นละครเพลง-คอนเสิร์ตทางโทรทัศน์ เพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ได้จัดทำละครพิเศษ “ดุจดวงใจไทยทั้งผอง เดอะมิวสิคัล” ซึ่งจะออกอากาศทางสถานีวิทยุโทรทัศน์ไทยทีวีสีช่อง 3 ตลอดทั้งเดือนตุลาคม ปี พ.ศ. 2560 โดยเป็นการถ่ายทอดพระราชประวัติต่างๆ , พระราชกรณียกิจ , พระราชสมภพ , เหตุการณ์ต่างๆ ที่สำคัญ ทั้งพระราชจริยวัตร , ชีวิตส่วนพระองค์ต่างๆ ทั้งกีฬา, ดนตรี และพระราชดำรัสต่างๆ ของพระองค์ที่ได้ทรงวางแนวทางการดำเนินชีวิตไว้ให้กับเหล่าพสกนิกรชาวไทย รวมถึงการเล่าย้อนเหตุการณ์กลับไปในวันที่ 13 ตุลาคม พ.ศ. 2559 ซึ่งเป็นวันที่คนไทยทั้งประเทศต่างรู้สึกโศกเศร้ากับการสูญเสียครั้งใหญ่ในชีวิต โดยมี สายสวรรค์ ขยันยิ่ง ทำหน้าที่เป็นผู้อ่านประกาศจาก สำนักพระราชวัง นอกจากนี้ยังมีการขับร้องบทเพลงพระราชนิพนธ์ ซึ่งเป็นบทเพลงไพเราะหลากหลายบทเพลงหลากหลายแนวเพลง โดยมี อุรัสยา เสปอร์บันด์, ปริญ สุภารัตน์, คิมเบอร์ลี แอน เทียมศิริ พร้อมด้วยเหล่าผู้จัดละคร และเหล่านักแสดงช่อง 3 อีกกว่าร้อยชีวิต มาร่วมถ่ายทอดบทเพลงพระราชนิพนธ์อันทรงคุณค่าที่คนรุ่นใหม่หาฟังได้ยากในครั้งนี้อีกด้วย และความพิเศษในการจัดสร้างละครพิเศษเรื่องนี้อยู่ที่สถานที่จัดการแสดงละครเวทีเรื่องนี้ได้จัดขึ้นที่สตูดิโอช่อง 3 หนองแขม โดยมีพิธีกรผู้ดำเนินรายการ 3 ท่าน ได้แก่ ศัลย์ อิทธิสุขนันท์, รินลณี ศรีเพ็ญ และ คัทลียา แมคอินทอช


title: ดุจดวงใจไทยทั้งผอง เดอะมิวสิคัล

text: ละครพิเศษ ดุจดวงใจไทยทั้งผอง เดอะมิวสิคัล ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท รีมายน์ จำกัด ในวันศุกร์ที่ 13 ตุลาคม พ.ศ. 2560 สองช่วงเวลา ในเวลา 20:00 - 20:15 น. และเวลา 20:31 - 22:55 น. พร้อมกันทั้ง 3 ช่องได้แก่ ช่อง 3 เอชดี, ช่อง 3 เอสดี, ช่อง 3 แฟมิลี่ และออกอากาศรีรันให้ชมอีกครั้งทางช่อง 3 และช่อง 33 ในวันที่ 20 ตุลาคม พ.ศ. 2560 เวลา 13.05 - 15.40 น. และวันที่ 27 ตุลาคม พ.ศ. 2560 เวลา 20.00 - 20.15 น. และรับชมต่อเนื่องในวันเดียวกันในเวลา 20.45 - 22.20 น.


title: มังกรกระแทกเมือง

text: มังกรกระแทกเมือง หรือ มังกรผงาดฟัดโลก หรือชื่อใหม่ล่าสุด คู่ฟัดลุยข้ามโลก (อังกฤษ: Dragon Fight) เป็นภาพยนตร์แนวศิลปะการต่อสู้สัญชาติฮ่องกง ในปี ค.ศ. 1989 กำกับภาพยนตร์โดย เติ้ง เยี่ยนเฉิง นำแสดงโดย หลี่ เหลียนเจี๋ย, นีน่า ลี, โจว ซิงฉือ


title: มังกรกระแทกเมือง

text: ภาพยนตร์เรื่องนี้เล่าเรื่องราวของ จิมมี่ หลี่ หรือ หลี่ กัวลี เด็กหนุ่มจากเมืองจีนที่เก่งในเรื่องวิชากำลังภายในและวันหนึ่งโชคชะตาก็เล่นตลกกับเขาเมื่อเขาได้ไปแสดงกำลังภายในที่อเมริกาแต่ขากลับเมืองจีนก็เกิดเรื่องขึ้นที่สนามบินทำให้เขาต้องติดอยู่ที่อเมริกา แถมเขาถูกใส่ร้ายว่าเป็นผู้ร้ายข้ามแดน เขาจึงต้องสู้เพื่อหาความจริงให้ได้


title: ฌ้อปาอ๋อง ยอดขุนพลลำน้ำเลือด

text: ฌ้อปาอ๋อง ยอดขุนพลลำน้ำเลือด () เป็นภาพยนตร์อิงประวัติศาสตร์จีน กำกับโดย สตีเฟ่น ฉิน และ เว่ย ฮั่นเตา นำแสดงโดย หลี่ เหลียงเหว่ย, กวน จือหลิน, จาง เฟิงอี้ และ กง ลี่ ภาพยนตร์เรื่องนี้มีเค้าโครงมาจากเหตุการณ์สงครามฉู่-ฮั่น โดยเกิดขึ้นช่วงที่ ราชวงศ์ฉิน ล่มสลาย และการกำเนิดใหม่ของ ราชวงศ์ฮั่น ภาพยนตร์เรื่องนี้มีภาคต่อคือ ฌ้อปาอ๋อง ศึกสองแผ่นดิน


title: ฌ้อปาอ๋อง ยอดขุนพลลำน้ำเลือด

text: เรื่องราวในภาพยนตร์เกิดขึ้นในยุคปลายราชวงศ์ฉินที่ราษฎรพากันลุกฮือขึ้นก่อกบฏ จนเกิดกองกำลังหลายสายในความวุ่นวายครั้งนี้ หนึ่งก็คือกองทัพที่มี เซี่ยงหวี่ หรือ ฌ้อปาอ๋อง นักรบหนุ่มผู้ห้าวหาญที่เกิดมาในตระกูลขุนนางของแคว้นฉู่เป็นผู้นำ ส่วนอีกหนึ่งคือกองทัพที่มี หลิวปัง ขุนนางระดับล่างของก๊กฉิน ที่มีพื้นเพเดิมมาจากครอบครัวชาวนาผู้ยากไร้เป็นผู้นำ


title: ฌ้อปาอ๋อง ยอดขุนพลลำน้ำเลือด

text: เมื่อ เซี่ยงหวี่ ได้ชัยในการรบ เข้าใกล้สู่การกรีฑาทัพเข้าเมืองเสียนหยาง กลับเป็นกองทัพของ หลิวปัง ที่ชิงเข้าเมืองก่อน สร้างความไม่พอใจให้แก่เซี่ยงหวี่เป็นอย่างยิ่ง ต่อมา เซี่ยงหวี่ ได้ประกาศตั้งตัวเองเป็น “ฌ้อปาอ๋อง” และแต่งตั้งให้ หลิวปัง มีบรรดาศักดิ์เป็น "ฮั่นอ๋อง"


title: แบล็กพิงก์ (อีพี)

text: แบล็กพิงก์ () เป็นอีพีเปิดตัวภาษาญี่ปุ่นของวงเกิร์ลกรุปเกาหลีใต้ แบล็กพิงก์ ออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 โดยค่ายวายจีเอนเตอร์เทนเมนต์และเอเว็กซ์กรุป เป็นผู้ร่วมก่อตั้งวายจีเอกซ์ในการผลิตและจัดจำหน่าย


title: แบล็กพิงก์ (อีพี)

text: "แบล็กพิงก์" เปิดตัวที่อันดับที่หนึ่งบนออริคอนอัลบั้มชาร์ตในชาร์ตประจำวันและสัปดาห์ ทำให้วงกลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว นับตั้งแต่ปี ค.ศ. 2011


title: แบล็กพิงก์ (อีพี)

text: ในวันที่ 16 พฤษภาคม ค.ศ. 2017 วายจีเอกซ์ประกาศว่าแบล็กพิงก์จะเปิดตัวที่ประเทศญี่ปุ่นในฤดูร้อนปี ค.ศ. 2017 โดยจัดการแสดงชื่อ แบล็กพิงก์พรีเมียมเดบิวต์โชว์เคส ในวันที่ 20 กรกฎาคม ที่นิปปงบุโดกังในโตเกียว แบล็กพิงก์กลายเป็นเกิร์ลกรุปต่างชาติวงแรกที่จัดการแสดงที่นิปปงบุโดกังก่อนการเปิดตัวในญี่ปุ่น หลังจากงานโชว์เคส อัลบั้มจะปล่อยออกมาในวันที่ 9 สิงหาคม แต่ต่อมาในวันที่ 13 กรกฎาคม วายจีเอกซ์ประกาศเลื่อนวันจำหน่ายอัลบั้มจากเดิมวันที่ 9 สิงหาคม เป็นวันที่ 30 สิงหาคมแทน ในวันเดียวกัน รายละเอียดจากอัลบั้มถูกเปิดเผยรวมถึงรายชื่อแทร็ก โดยมีทั้งหมดสองเวอร์ชัน ได้แก่ ซีดีและดีวีดี ซึ่งประกอบด้วยเวอร์ชันภาษาญี่ปุ่นและเกาหลี รวมถึงมิวสิกวิดีโอ 5 เพลง และมีเพียงรูปแบบซีดีเท่านั้นที่เพลงเป็นภาษาญี่ปุ่นทั้งหมด


title: แบล็กพิงก์ (อีพี)

text: อีพีออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 ผ่านทางไอทูนส์เจแปน และทั่วโลก


title: แบล็กพิงก์ (อีพี)

text: เพื่อเป็นส่วนหนึ่งของการโปรโมตในประเทศญี่ปุ่นทางโทรทัศน์และอินเทอร์เน็ต วงปล่อยมิวสิกวีดีโอเพลง "เพลย์อิงวิทไฟร์" ฉบับภาษาญี่ปุ่นบนเอ็มทีวีเจแปน และ "วิสเซิล" บนมิวสิกออน! ทีวีเมื่อวันที่ 10 กรกฎาคม ค.ศ. 2017 "สเตย์" และ "บูมบายาห์" เมื่อวันที่ 11 และ 13 กรกฎาคม ค.ศ. 2017 บนเกียะโอะ! และเพลงสุดท้าย "แอสอิฟอิตส์ยัวร์ลาสต์" บนอะเบะมะ (เคเวิลด์แชนแนล) เมื่อวันที่ 16 กรกฎาคม ค.ศ. 2017


title: แบล็กพิงก์ (อีพี)

text: นอกจากนี้ในวันที่ 13 กรกฏาคม วงได้ปล่อยคลิปสั้น ๆ ของซิงเกิลภาษาญี่ปุ่นลงทางยูทูป โดยเริ่มจาก "บูมบายาห์" ในวันที่ 13 กรกฎาคม และต่อด้วย "วิสเซิล" ในวันที่ 14 กรกฎาคม, "เพลย์อิงวิทไฟร์" ในวันที่ 15 กรกฎาคม, "สเตย์" ในวันที่ 16 กรกฎาคม และ "แอสอิฟอิตส์ยัวร์ลาสต์" ในวันที่ 17 กรกฎาคม


title: แบล็กพิงก์ (อีพี)

text: ในวันที่ 8 สิงหาคม "บูมบายาห์" เวอร์ชันญี่ปุ่นถูกปล่อยตัวในไอทูนส์เจแปน เป็นเพลงแรกของอีพี


title: แบล็กพิงก์ (อีพี)

text: "แบล็กพิงก์" เปิดตัวที่อันดับที่หนึ่งบนออริคอนเดลีอัลบั้มชาร์ตประจำวันที่ 29 สิงหาคม ค.ศ. 2017 ด้วยยอด 21,583 แผ่น ก่อนจะตกลงมาอันดับที่สองในชาร์ตประจำวันที่ 31 สิงหาคม ค.ศ. 2017 อัลบั้มขึ้นถึงอันดับหนึ่งบนออริคอนวีกลีอัลบั้มชาร์ต ด้วยยอด 39,100 แผ่นในสัปดาห์แรก กลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว ต่อจากที.เอ.ที.ยู.และทูเอนีวัน ในเดือนสิงหาคม ค.ศ. 2017 "แบล็กพิงก์" กลายเป็นอัลบั้มที่ขายดีที่สุดเป็นอันดับที่ 4 ในญี่ปุ่น ด้วยยอด 39,100 ชุด


title: แบล็กพิงก์ (อีพี)

text: นอกจากนี้อัลบั้มยังขึ้นสูงสุดที่อันดับหนึ่งบนชาร์ตบิลบอร์ดเจแปนฮอตอัลบั้ม และขายได้มากกว่า 5 หมื่นชุดในเดือนกันยายน


title: ฌ้อปาอ๋อง มหากาพย์ตำนานลำน้ำเลือด

text: ฌ้อปาอ๋อง มหากาพย์ตำนานลำน้ำเลือด (อังกฤษ: The Last Supper) เป็นภาพยนตร์อิงประวัติศาสตร์จีน ที่ออกฉายในปี ค.ศ. 2012 กำกับโดย ลู่ ฉวน นำแสดงโดย หลิว เย่, แดเนียล วู, จาง เจิ้น และ ฉิน หลาน ภาพยนตร์เรื่องนี้มีเค้าโครงมาจากเหตุการณ์สงครามฉู่-ฮั่น โดยเกิดขึ้นช่วงที่ราชวงศ์ฉิน ล่มสลาย และการกำเนิดใหม่ของ ราชวงศ์ฮั่น ภาพยนตร์เรื่องนี้ออกจำหน่ายในวันที่ 5 กรกฎาคม 2012


title: ฌ้อปาอ๋อง มหากาพย์ตำนานลำน้ำเลือด


title: ฌ้อปาอ๋อง มหากาพย์ตำนานลำน้ำเลือด


title: สถาบันเงินตรายุโรป

text: สถาบันเงินตรายุโรป () หรือ EMI เป็นองค์กรทางการเงินของประชาคมเศรษฐกิจยุโรป (EEC) ดำเนินงานระหว่างปีค.ศ. 1994 ถึง 1998 มีหน้าที่วางระบบและระเบียบทางธุรกรรมทางการเงินของชาติสมาชิกประชาคมเศรษฐกิจยุโรปเพื่อเตรียมพร้อมสำหรับการใช้เงินสกุลเดียว สถาบันเงินตรายุโรปถูกยุบเมื่อวันที่ 30 มิถุนายน ค.ศ. 1998 และถูกแทนที่ด้วยธนาคารกลางยุโรป หลังจากนั้นอีก 6 เดือน ก็มีการบังคับใช้สกุลเงินยูโร


title: โรงเรียนนาดูนประชาสรรพ์

text: โรงเรียนนาดูนประชาสรรพ์ เป็นโรงเรียนมัธยมศึกษาประจำอำเภอนาดูน จังหวัดมหาสารคาม เป็นโรงเรียนมัธยมศึกษาขนาดกลาง สังกัดสำนักงานคณะกรรมการการศึกษาขั้นพื้นฐาน เขต 26 กระทรวงศึกษาธิการ เครือข่ายพัฒนาคุณภาพการศึกษา สหวิทยาเขต 4 พุทธมณฑลเทพปทุม


title: โรงเรียนนาดูนประชาสรรพ์

text:
โรงเรียนนาดูนประชาสรรพ์ เดิมเป็นสาขาของโรงเรียนวาปีปทุม อำเภอวาปีปทุม จังหวัดมหาสารคาม เปิดทำการเรียนการสอนครั้งแรกในปีพ.ศ. 2517 ในระยะแรกใช้อาคารเรียนของโรงเรียนบ้านนาดูน (ปัจจุบันคือโรงเรียนอนุบาลนครจัมปาศรี) เป็นที่เรียน
ปี พ.ศ. 2518 ได้รับอนุมัติจากกระทรวงศึกษาธิการ ให้จัดตั้งเป็นโรงเรียนสังกัดกรมสามัญศึกษา ณ ที่ตั้งปัจจุบัน โดยใช้ชื่อว่า โรงเรียนนาดูนประชาสรรพ์ และได้ถือเอาวันที่ 17 มกราคม พ.ศ. 2518 เป็นวันก่อตั้งโรงเรียน โดยมี"นายบวร สุวรรณธาดา" เป็นผู้บริหารคนแรก ในตำแหน่งครูใหญ่ (ดำรงตำแหน่ง พ.ศ. 2518 - 2529) มีนักเรียนสำเร็จการศึกษาระดับชั้นมัธยมศึกษาปีที่ 3 รุ่นแรกในปีการศึกษา 2519


title: โรงเรียนนาดูนประชาสรรพ์

text: ปี พ.ศ. 2528 โรงเรียนเปิดทำการสอนในระดับชั้นมัธยมศึกษาตอนปลายเป็นรุ่นแรก มีนักเรียนสำเร็จการศึกษาระดับชั้นมัธยมศึกษาปีที่ 6 รุ่นแรก ในปีการศึกษา 2530


title: โรงเรียนนาดูนประชาสรรพ์

text: ปี พ.ศ. 2546 โรงเรียนได้รับการคัดเลือกให้เข้าร่วมโครงการ 1 อำเภอ 1 โรงเรียนในฝัน ของกระทรวงศึกษาธิการ และได้รับการรับรองให้เป็นโรงเรียนต้นแบบโรงเรียนในฝัน เมื่อวันที่ 14 กรกฎาคม พ.ศ. 2549


title: โรงเรียนนาดูนประชาสรรพ์

text: ปี พ.ศ. 2552 โรงเรียนได้รับการคัดเลือกให้ได้รับรางวัลสถานศึกษารางวัลพระราชทาน ประเภทโรงเรียนมัธยมศึกษาขนาดกลาง และได้รับรางวัลโรงเรียนดีเด่นด้านคุณธรรม จริยธรรม ระดับประเทศ เงินรางวัล 100,000 บาท โดยธนาคารออมสินร่วมกับสำนักงานคณะกรรมการการศึกษาขั้นพื้นฐาน


title: โรงเรียนนาดูนประชาสรรพ์

text: ตั้งอยู่เลขที่ 214 หมู่ 9 ถนนกลางเมือง ตำบลนาดูน อำเภอนาดูน จังหวัดมหาสารคาม บนที่ดินราชพัสดุ เนื้อที่ 71 ไร่ 3 งาน 70 ตารางวา ประกอบด้วยอาคารเรียนถาวร 3 หลัง อาคารประกอบ ได้แก่ อาคารคหกรรม อาคารศิลปะและดนตรี อาคารอุตสาหกรรมและนาฏศิลป์ อาคารพัสดุ อาคารจริยธรรม หอประชุม และบริเวณอื่นๆ เช่น สนามฟุบอล สนามบาสเกตบอล สวนวรรณคดี แปลงเกษตร เป็นต้นเว็บไซต์หลักโรงเรียนนาดูนประชาสรรพ์


title: โรงงานเทสล่า

text:
โรงงานเทสล่า เป็นโรงงานผลิตรถยนต์ในเมืองฟรีมอนต์รัฐแคลิฟอร์เนีย และเป็นโรงงานผลิตหลักของบริษัทเทสล่ามีอีลอน มัสก์เป็นกรรมการผู้จัดการในอดีตนั้นเป็นที่รู้กันคือเป็นโรงงานนิวยูไนเต็ดมอเตอร์ (NUMMI) ซึ่งเป็นการร่วมมือกันลงทุนระหว่างบริษัทเจเนรัลมอเตอร์ และโตโยต้า โรงงานตั้งอยู่ในเขตอุตสาหกรรมฝั่งตะวันออกของเมืองฟรีมอนต์ระหว่างทางหลวงหมายเลข 880 กับ 680 และมีลูกจ้างประมาณ 6,000 คนในเดือนมิถุนายน ปี 2559
บริษัทเทสล่าวางแผนสร้างโรงงานประกอบรถยนต์ในเมืองแอลบูเคอร์คีรัฐนิวแม็กซิโก ให้เป็นที่ตั้งศูนย์กลางสำหรับการส่งสินค้า การก่อสร้างควรจะเริ่มในเดือนเมษายน 2550 แต่ถูกยกเลิกไป


title: โรงงานเทสล่า

text: โรงงานบนทุ่งธรรมชาติสีเขียวแยกต่างหากที่จะสร้างในเมืองซานโฮเซ่รัฐแคลิฟอร์เนียยังได้ประกาศออกมา อย่างไรก็ตามงบประมาณการก่อสร้างถูกห้ามไว้ และบริษัทจึงได้มองหาทางเลือกใหม่ Tesla ยังยกเลิก NUMMI เนื่องจากมีขนาดใหญ่เกินไปและมีราคาแพง


title: โรงงานเทสล่า

text: บางสถานที่ของโรงงานในปัจจุบันได้เปิดดำเนินการเป็นโรงงานประกอบรถยนต์ฟรีมอนต์ของ GM ตั้งแต่ปี พ. ศ. 2505 ถึง 2525 และระหว่าง พ.ศ. 2527-2552 ใช้เป็นโรงงานผลิตของบริษัท นิวมอเตอร์ยูไนเต็ดแมนิวแฟคเจอริ่ง (MUMMI) อันเป็นการร่วมมือกันระหว่างบริษัทเจเนรัลมอเตอร์ และโตโยต้า ผลิตรถยนต์ส่วนบุคคลและรถบรรทุกได้ 357,809 คันในปี พ.ศ 2540 มีความพยายามต่อไปในการใช้สถานที่นั้นหลังปี 2553 รวมไปถึง Aurica EVs รัฐได้ให้สิ่งจูงใจให้แก่โตโยต้า และสนามบอล แต่พวกเขาก็ไม่ประสบความสำเร็จ นายกเทศมนตรีเมืองฟรีมอนต์มองว่าเป็นพื้นที่ร้างแล้ว


title: โรงงานเทสล่า

text: โรงงานตั้งอยู่ที่เขตฟรีมอนต์ใต้ระหว่างสถานี Warm Springs BART และทางหลวงรัฐแคลิฟอร์เนียหมายเลย 262 เชื่อมต่อหมายเลย I880 กับ I680 ทางรถไฟสาย Union Pacific มีรางยาวไปถึงโรงงานสำหรับส่งมอบรถที่ประกอบเสร็จแล้ว การขนส่งสินค้าทางรถไฟยังถูกใช้รับแบตรี่และชุดชิ้นส่วนส่งกำลังขับเคลื่อนล้อ รุ่น 3 (drivertrains) มาจากโรงงาน Gigafactory


title: โรงงานเทสล่า

text: เมื่อวันที่ 10 พฤษภาคม 2553 บริษัทเทสล่า และ โตโยต้า ประกาศเป็นหุ่นส่วนกันที่จะทำงานพัฒนายานพาหนะไฟฟ้า และร่วมมือกันบนโครงการ การพัฒนารถยนต์ไฟฟ้า ชิ้นส่วน และระบบการผลิต และการสนับสนุนด้านวิศวกรรม รวมไปถึงบางส่วนของเทสล่าซื้อได้พื้นที่โรงงานของ NUMMI เก่า ส่วนใหญ่ประกอบด้วยอาคารโรงงานในราคา 42 ล้านดอลล่าสหรัฐ


title: โรงงานเทสล่า

text: เทสล่าเข้าครอบครองพื้นที่อย่างเป็นทางการเมื่อวันที่ 19 ตุลาคม 2553 และเปิดดำเนินการวันที่ 27 ตุลาคม ทางการรัฐแคลิฟอร์เนียได้สนับสนุนการรื้อฟื้นดังกล่าวโดยคาดหวังรายได้ภาษีจากงานที่ได้สนับสนุนไป การส่งมอบรถเทสล่ารุ่น S ครั้งแรกแบบค้าปลีกจัดขึ้นระหว่างการจัดงานพิเศษที่โรงงานเทสล่าเมื่อวันที่ 22 มิถุนายน พ.ศ. 2555


title: โรงงานเทสล่า

text: NUMMI ปิดประมูลสายการผลิต มีหุ่นยนต์และอุปกรณ์อื่นๆ เพื่อย้ายไปยังโรงงานอื่นๆของโตโยต้าในสหรัฐฯ ขณะที่เทสลาซื้ออุปกรณ์และชิ้นส่วนอะไหล่มือสองมากกว่า 17 ล้านเหรียญสำหรับการผลิตในปี 2554 ซึ่งมีส่วนลดมากเมื่อเทียบกับอุปกรณ์ใหม่ เทสล่าซื้อสายการผลิตปั๊มไฮดรอลิกเก่าของ Schuler SMG มา 50 ล้านเหรียญจากดีทรอยต์มูลค่า 6 ล้านเหรียญรวมค่าจัดส่ง


title: โรงงานเทสล่า

text: โรงงานกินขนาดพื้นที่ 10 เท่าของพื้นที่ที่ต้องการเริ่มต้น และจำนวนมากของพื้นที่ 370 เอเคอร์ที่ยังไม่ถูกใช้งานในปี 2556 อาคารหลักที่ผลิตขั้นตอนสุดท้ายของการประกอบยานพาหนะพร้อมด้วยกิจกรรมส่วนใหญ่กระจุกตัวอยู่ใน 5,500,000 ตารางฟุต


title: โรงงานเทสล่า

text: ส่วนต่างๆของโรงงาน NUMMI มีการวางแผนที่จะปรับเปลี่ยนเพื่อสนับสนุนการผลิตรถยนต์ของ Tesla ตัวอย่างเช่นอุปกรณ์พ่นสีห้องโดยสารจะต้องได้รับการแก้ไขหลายอย่างตลอดปี พ.ศ. 2554 สีเปลี่ยนจากแบบสารละลายไปเป็นสีรองพื้นแบบน้ำของ BASF ไลน์พ่นสี 2 เครื่อง (หนึ่งตัวรถ หนึ่งส่วนประกอบ) ถูกสร้างขึ้นปี พ.ศ. 2558


title: โรงงานเทสล่า

text: พื้นโรงงาน ผนัง และเพดานถูกทาด้วยสีขาว หลังคาติดกระจกรับสับแสงสว่างจากแสงอาทิตย์ได้อย่างมีประสิทธิภาพ เพื่อที่จะสร้างสภาพแวดล้อมคล้ายกับห้องปฏิบัติการ และสภาพแวดล้อมในการผลิตมีความสะอาดและเงียบมากกว่าของ NUMMI


title: โรงงานเทสล่า

text: เทสล่ากำลังก่อสร้างเครื่องหล่อในเมือง Lathrop เพื่อสนับสนุนการผลิตในเมืองฟรีมอนต์ และเช่าพื้นที่โกดัง 1.3 ล้านตารางฟุตในเมือง Livermore ในปี พ.ศ. 2560


title: โรงงานเทสล่า

text: ในปี 2559 มี 4,500 ที่จอดรถและเทสล่าซื้อที่ 25 เอเคอร์ที่อยู่ข้างเคียงกันจากบริษัทพัฒนาที่อยู่อาศัยชื่อ Lennar เทสล่าประกาศในเดือนสิงหาคม พ.ศ. 2560 มันได้รับการอนุมัติจากสภาเทศบาลเมือง Fremont เพื่อเพิ่มขนาดประมาณ 4.6 ล้านตารางฟุตของพื้นที่ใหม่สำหรับเครื่องจักรอำนวยความสะดวกต่างๆ เทสล่ายังวางแผนที่จะขยายการผลิตห้าเท่าถึง 500,000 คันในปี 2018 หรือ 10,000 คันต่อสัปดาห์ พวกเขากำลังทำงานเพื่อเพิ่มกำลังคนประมาณ 9,000 คนเตรียมพร้อมสำหรับรุ่น 3


title: โรงงานเทสล่า

text: เทสล่าเริ่มต้นการผลิตกับพนักงาน 1,000 คน โดยปี พ.ศ. 2556 นี้ได้เพิ่มขึ้นถึง 3,000 คน และ 6,000 คนในมิถุนายน 2559


title: โรงงานเทสล่า

text: การผลิตยานพาหนะชุดแรกของโรงงานเป็นเทสล่า รุ่น s รถยนต์ซีดานใช้ไฟฟ้าแบตรี่ล้วน ในปี พ.ศ.2554 เทสล่าเปลี่ยนจาก 20 hand-assembled ไปเป็น 50 "beta builds" การผลิตและการตรวจสอบการสร้างรถยนต์ทั้งหมดทำที่โรงงานเทสล่า รถเหล่านั้นยังใช้ระบบที่เป็นมิตรต่อสิ่งแวดล้อม การทดสอบทางวิศวกรรม และการทดสอบการชนและได้รับการรับรองโดยรัฐบาลกลาง เทสล่าคาดหวังที่จะผลิตรุ่น S ซีดาน ประมาณ 5,000 คันในปี พ.ศ.2555 พร้อมด้วยการผลิตอย่างก้าวกระโดดไปที่ 20,000 คันในปี 2556 ถ้าจำเป็น ครั้งแรกของการจำหน่ายปลีกได้ส่งมอบรถรุ่น s ในระหว่างการจัดงานพิเศษที่โรงงาน Tesla เมื่อวันที่ 22 มิถุนายน 2555


title: โรงงานเทสล่า

text: การผลิตเติบโตขึ้นจากการผลิตได้ 15-20 คัน ต่อสัปดาห์ในเดือนสิงหาคม 2555 เพิ่มขึ้นเป็น 200 คันในเดือนพฤศจิกายน และ 400 คันในปลายเดือนธันวาคม ในปลายเดือนธันวาคมเทสล่าได้ปรับการส่งมอบในปี 2555 ของพวกเขาลดลงเหลือ 2,500 คน


title: โรงงานเทสล่า

text: การส่งมอบรถอยู่ที่ 6,892 คันในสามเดือนสุดท้ายของปี 2556 ในเดือนธันวาคมปี 2556 รัฐแคลิฟอร์เนียประกาศให้เทสล่าลดหย่อนภาษี 34.7 ล้านได้ สำหรับการขยายการผลิตไปที่ประมาณ 35,000 คันต่อปีจากโรงงานในฟรีมอนต์ รัฐแคลิฟอร์เนีย


title: โรงงานเทสล่า

text: เทสล่าประกาศว่าการผลิตได้รับการคาดว่าจะเพิ่มขึ้นจาก 600 คันต่อสัปดาห์ในต้นปี 2557 เป็นประมาณ 1,000 คันต่อสัปดาห์ภายในสิ้นปี เทสล่าผลิตได้ 7,535 คันในระหว่างไตรมาสแรกของปี 2557 และคาดว่าจะผลิตได้ 8,500 คันถึง 9,000 คันในไตรมาสที่สองของปี 2557 ซึ่งต้นเดือนพฤษภาคมปี 2557 อัตราการผลิตเป็น 700 คันต่อสัปดาห์


title: โรงงานเทสล่า

text: ปี 2558 ผลิตได้ประมาณ 1,000 คันต่อสัปดาห์ ส่วนใหญ่จะสั่งซื้อล่วงหน้า มัสค์บอกว่าเฉลี่ยพวกเขาประมาณ เปลี่ยนแปลง 20 ต่อสัปดาห์


title: โรงงานเทสล่า

text: การผลิตรถรุ่น X รวมกับรุ่น s ในระหว่างปี 2558 หลังจากการปรับโครงสร้างใหม่ของสายการผลิตในเดือนกรกฎาคม พ.ศ. 2557 รถโมเดล X รุ่นแรกที่ไม่จำเป็นต้องแก้ไขในเดือนเมษายน 2559 เทสล่าย้ายอุปกรณ์บางอย่างของโรงงาน Tilburg เป็นประกอบขั้นสุดท้ายในเนเธอร์แลนด์ปี 2558


title: โรงงานเทสล่า

text: ในเดือนกรกฎาคมปี 2558 เทสล่าประกาศว่าโรงงานส่งมอบได้ทั้งหมดรวม 21,537 คันในครึ่งแรกของปี 2558 ยานพาหนะทั้งหมดถูกผลิตขึ้นที่โรงงานฟรีมอนต์


title: โรงงานเทสล่า

text: ในเดือนพฤษภาคมปี 2559 เทสล่าระดมทุน 1.46 พันล้านเหรียญ ซึ่งมีมูลค่า 1.26 พันล้านเหรียญเพื่อเตรียมการผลิตโมเดล 3 กำหนดไว้สำหรับปลายปี 2560 เปลี่ยนแปลงจากการผลิตเป็นแบบซีรี่ส์โมเดล S และโมเดล X ไปเป็นแบบการผลิตแบบจำนวนมาก mass production คือโมเดล 3 ซึ่งถูกมองโดยผู้เชี่ยวชาญว่าเป็นก้าวย่างที่สำคัญ เทสล่าระบุไว้ในเดือนพฤษภาคม ปี 2559 ว่า มันยังไม่มีศักยภาพถึงขั้นนั้นและจำเป็นที่จะต้องหามา ซึ่งส่วนหนึ่งได้เข้าซื้อกิจการของ Grohmann Automation ในปี 2559 ในขณะที่รถยนต์เปิดประทนต้องล่าช้าไป 9 เดือน รถโมเดล S ช้าไปมากกว่า 6 เดือน และโมเดล X ช้าไปมากว่า 18 เดือน นักวิเคราะห์ประมาณการว่าในเดือนธันวาคม ปี 2559 การเตรียมการผลิตรถโมเดล 3 น่าจะได้กำหนดการในช่วงครึ่งหลังของปี พ.ศ. 2560


title: โรงงานเทสล่า

text: ในวันที่ 3 เดือนตุลาคม ปี 2559 เทสล่าประกาศว่ามันได้ผลิตอย่างสม่ำเสมอที่ 2,000 คันต่อสัปดาห์ในช่วงสิ้นไตรมาสที่ 2 ปี 2559 พนักงานประมาณ 2,500 คนทำงานกะกลางวันและ 2,000 คนเข้ากะกลางคืน


title: โรงงานเทสล่า

text: เทสล่าทำด้วยตัวเองในหลายส่วน ซึ่งเป็นเรื่องผิดปกติในธุรกิจรถยนต์ เทสล่ายังทำงานร่วมกับซัพพลายเออร์ 300 ทั่วโลก ในจำนวนนั้นมี 50 ซัพพลายเออร์ในแคลิฟอร์เนียนตอนเหนือ และ 10 ซัพพลายเออร์ในบริเวณอ่าวซานฟานซิสโก เทสล่า ซัพพลายเออร์ SAS ผู้ผลิตแผงควบคุมของเทสล่า เช่าอาคารขนาด 142,188 ตารางฟุตใกล้โรงงาน เริ่มต้นในเดือนมกราคมปี 2560 โดยมีพนักงาน 200 คน ซัพพลายเออร์อื่นๆเปิดโรงงานในพื้นที่ใกล้เคียงกับเทสล่ารวมถึงบริษัท Eclipse Automation และ Futuris Automotive Group


title: โรงงานเทสล่า

text: กระบวนการผลิตใช้หุ่นยนต์ผู้เชี่ยวชาญมากกว่า 160 ตัว รวมถึงหุ่นยนต์ที่ใหญ่ที่สุดในโลก 10 ตัว ซึ่งมันมีชื่อว่า X-Men ส่วนประกอบที่เป็นเอกลักษณ์ของรถโมเดล S มีมากมาย รวมถึงแพ็คแบตรี่ โมดูลแบตรี่ และหน่วยพลังการขับเคลื่อนถูกผลิตในบ้าน โรงงานมีการบูรณาการระดับสูงเมื่อเปรียบเทียบกับโรงงานประกอบรถยุคใหม่แห่งอื่นๆ พร้อมด้วยกระบวนการผลิตส่วนใหญ่ภายในโรงงาน รวมไปถึงเครื่องปั้มโลหะและเครื่องจักรกล เครื่องพ่นสี และการเข้าระหัสบางอย่าง เครื่องปั้มไฮดรอลิคถูกใช้ปั้มขึ้นรูปบอดี้รถ 5,000 ชิ้นต่อวันมีแรงกดที่ 10,000 ตัน ซึ้งเป็นตัวที่่ใหญ่ที่สุดในอะเมริกาเหนือและใหญ่เป็นอันดับ 6 ของโลก ประมาณ 60% ของชิ้นส่วนรถมีที่มาจากทวีปอเมริกาเหนือ ในขณะที่ประเทศญี่ปุ่นเป็นแหล่งที่มาของชิ้นส่วนใหญ่อันดับ 2 ในเดือนมีนาคม ปี 2558 วิศวกรออกแบบยังทำงานที่โรงงานเองแทนที่จะเป็นสถานที่แยกต่างหาก


title: โรงงานเทสล่า

text: รถแต่ละคันจะถูกผลิตตามคำสั่งซื้อใช้เวลา 2-3 เดือนสำหรับการส่งมอบ แม้ว่ายานพาหนะส่วนบุคคลจะใช้เวลาเพียงสามถึงห้าวันเพื่อให้กระบวนการประกอบเสร็จสิ้น สายการประกอบจะเดินเครื่องที่ความเร็วของ 5 ซม. / วินาที เทสล่าส่งมอบได้อย่างสมบูรณ์โดยใช้รถไฟแทนที่่จะเป็นรถบรรทุก เนื่องจากค่าใช้จ่ายและความเสียหายน้อยกว่า


title: โรงงานเทสล่า

text: การผลิตมอเตอร์ไฟฟ้ากระแสสลับถูกผลิตขึ้นในโรงงาน ส่วนประกอบหลักของมอเตอร์คือสเตเตอร์(ตัวโครง)และโรเตอร์(ตัวหมุน) เบื้องต้นของการผลิตมอเตอร์ คือตัวม้วนและตัวแกนหลอดหุ่นยนต์พันขดลวดทองแดงมากกว่า 0.80 กิโลเมตรต่อมอเตอร์ แล้วใส่ขดลวดทองแดงเข้าไปใน stack มอเตอร์เป็นมอเตอร์สามเฟสจึงต้องมีคอยล์ลวดทองแดงแบบสามคอยล์ พนักงานจะถ่างและยืดแต่ละกลุ่มของลวดทองแดงและใส่ลิฟท์ไฮดรอลิกเพื่อส่งต่อมอเตอร์ไปแผนกต่อไป


title: โรงงานเทสล่า

text: พนักงานจะหอหุ้มแต่ละกำของขดลวดทองแดงไว้ในแขนพลาสติกเพื่อป้องกันขดลวดจากการสัมผัสกับสิ่งอื่น ปลายสุดของขดลวดจะถูกตัดเพื่อให้ได้ความยาวที่ถูกต้อง พนักงานยัดและจีบขดลวดเพื่อให้เข้ารูปของช่องสำหรับมอเตอร์สามเฟส หุ่นยนต์เย็บอัตโนมัติชนิดพิเศษจะมัดคอล์ยลวดทองแดงเข้าด้วยกันเพื่อยึดพวกมันให้เข้าที่ การมัดให้แน่นขึ้นโดยหุ่นยนต์เครื่องเย็บทำให้มอเตอร์มีประสิทธิภาพเพิ่มมากขึ้น ตัวสเตเตอร์ยังถูกเคลือบด้วยอีพ็อกซี่เรซิ่น(epoxy resin)สองชั้นเพื่อช่วยการกระจายความร้อนของมอเตอร์อย่างเท่าเทียมกัน ตัวโรเตอร์เมื่อเมื่อทำเสร็จแล้วจะถูกใส่ลงไปในเคสโลหะ การล็อคภายในของตัวสเตเตอร์เพื่อทำความเย็นของเคส


title: โรงงานเทสล่า

text: พนักงานให้ระบบยกเพื่อที่จะใส่ตัวโรเตอร์ลงไปในตัวสเตเตอร์ การผลิตมอเตอร์ก็เสร็จสิ้น


title: โรงงานเทสล่า

text: คนงานจะติดตั้งเฟื่องต่างๆและส่วนอื่นๆของกระปุกเกียร์ ประกบเข้าด้วยกันโดยใช้น็อต จากนั้นจะมีการทดสอบการรั่วไหลของอากาศ จากนั้นจะมีการติดตั้งอินเวอร์เตอร์สามเฟสไปที่ด้านบนของมอเตอร์เพื่อแปลงกระแสไฟตรงจากแบตเตอรี่ไปเป็นกระแสสลับสำหรับมอเตอร์ใช้ จากนั้นมอเตอร์จะผ่านการทดสอบโดยอัตโนมัติโดยใช้เวลา 4 นาทีเพื่อให้แน่ใจว่าฟังก์ชันถูกต้องแล้วจึงย้ายไปที่บริเวณประกอบทั่วไปเพื่อที่จะติดตั้งลงในรถ


title: โรงงานเทสล่า

text: รถโมเดล S แพ็คแบตรี่บรรจุแบตรี่ลิเธียมไอออน 7,104 เซลล์ใน 16 โมดูล ผูกเข้าในชุด (14 โมดูล ในส่วนแบนราบใต้ท้องรถและ 2 โมดูลซ้อนกันอยู่ด้านหน้ารถ) แต่ละโมดูลบรรจุ 6 กลุ่มของ 74เซลล์เรียงงแนบขนานกัน 6 กลุ่มจะถูกร้อยเป็นชุดภายในโมดูล (74 เชลล์ x 6 กลุ่ม = 444 เชลล์) = (444 เชลล์ x 16 ชุดภายในโมดูล = 7,104 เชลล์) เมื่อเดือนมิถุนายน 2555 การใช้งานแพ็คแบตรี่พานาโซนิค NCR18650A 3100mAh ที่ใช้แคโทดเป็นนิกเกิลโคบอลต์อลูมิเนียม โดยมีการปรับแต่ง


title: โรงงานเทสล่า

text: การเลือกใช้งานเชลล์แบตรี่ที่ซื้อขายกันทั่่วไปเช่นเดียวกับที่พบในโนบุ๊คโทรศัพท์มือถือ เป็นความแตกต่างจากผู้ผลิตรถยนต์ไฟฟ้าของทุกๆเจ้าอื่นๆที่ใช้เชลล์แบตรี่ลิเธียมพิเศษขนาดใหญ่ แพ็คแบตเตอรี่ที่ระบายความร้อนด้วยของเหลวโดยใช้เจล intumescent เพื่อช่วยในการป้องกันไฟไหม้และการกระจายความร้อน


title: โรงงานเทสล่า

text: 98% ของตัวรถเทสล่าโมเดล S ถูกผลิตโดยใช้อะลูมิเนียม และจะถูกผลิตเป็นชิ้นส่วนต่างๆระหว่าง 50 และ 60 ชิ้นส่วน จากม้วนแผ่นอะลูมิเนียม ม้วนแผ่นอะลูมิเนียมจะถูกคลายออก ทำให้แบนและตัดในเครื่อง blanking machine ในการตัดเพิ่มเติมเทสล่ายังใช้เครื่องตัดเลเซอร์ น้ำหนักรวมของอลูมิเนียมที่ใช้ในรุ่น S อยู่ที่ประมาณ 410 ปอนด์ (190 กิโลกรัม)


title: โรงงานเทสล่า

text: หุ่นยนต์ถ่ายโอนฝาโครงอะลูมิเนียมเข้าไปยังสายการผลิตต่อเนื่อง ซึ่งแผ่นอะลูมิเนียมจะถูกปั้มขึ้นรูปเป็นหน้าตาส่วนต่างๆของรถ เครื่องปั้มไฮดรอลิกของ Schuler SMG เป็นเครื่องที่ใหญ่ที่สุดในทวีปอเมริกาเหนือและใหญ่เป็นอันดับ 6 ของโลก มีแรงกดได้ถึง 11,000 ตันเพื่อสร้างแผงบอดี้รถ ใช้แรงกด 1,400 ตันเป็นอย่างสูง อย่างต่ำใช้แรงกด 130 ตัน แผ่นอะลูมิเนียมจะถูกยืดออกเหนือเครื่อง draw die และช่องถูกเจาะโดยหุ่นยนต์พร้อมทั้งส่งต่อแผงบอดี้ไปต่อในระหว่างกระบวนการ คนงานตรวจสอบแต่ละแผงเพื่อให้มั่นใจถึงการกดที่ถูกต้อง ชิ้นส่วนจะถูกซ้อนกันในเฟรมและเก็บไว้ เครื่องปั้มกดชิ้นส่วน 1 ชิ้นในทุก 6 วินาทีและผลิตได้ 5,000 ชิ้นต่อวัน


title: โรงงานเทสล่า

text: รถจะถูกยกขึ้นและส่วนของการขับเคลื่อนถูกติตตั้งเข้ากับแกนล้อหลัง ส่วนของการขับเคลื่อนจะให้กำลังโดยตรงไปยังล้อโดยปราศจากเพลาส่งกำลัง


title: โรงงานเทสล่า

text: แพ็คแบตรี่หนักเกือบ 1,200 ปอนด์ (540 กิโลกรัม) ถูกส่งไปเพื่อติดตั้งที่โซนก่อนและถูกยกติดตั้งในรถโดยใช้ลิฟต์ วางแบตรี่บนพื้นห้องโดยสารจะเพิ่มความแข็งแรงและความแข็งแกร่งให้กับรถและลดแรงโน้มถ่วงของรถลงที่ถึง 18 นิ้ว (46 ซม.) แผ่นไทเทเนียมติดตั้งอยู่เหนือแพ็คแบตเตอรี่ซึ่งช่วยป้องกันได้ในกรณีที่มีการชนกันที่ความเร็วสูงและเพื่อป้องกันเศษขรุขระจากถนน


title: โรงงานเทสล่า

text: ในเดือนพฤศจิกายน 2556 เกิดอุบัติเหตุเมื่อการกดขึ้นรูปอะลูมิเนียมความดันต่ำล้มเหลว การล้นหกของโลหะหลอมละลายถูกคนงานสามคนและทำให้เสื้อโค้ตของพวกเขาเกิดไฟไหม้ เทสล่าถูกลงโทษปรับ 89,000 ดอล์ล่า โดยองค์กรความปลอดภัยและสุขอนามัยของการทำงานแห่งรัฐแคลิฟอร์เนียสำหรับการละเมิดความปลอดภัย 7 ครั้ง และ 7 ข้อพิจารณาร้ายแรง


title: โรงเรียนเชียงยืนพิทยาคม

text: โรงเรียนเชียงยืนพิทยาคม เป็นโรงเรียนประจำอำเภอเชียงยืน จังหวัดมหาสารคาม เดิมชื่อว่าโรงเรียนสารคามพิทยาคม (สาขาอำเภอเชียงยืน) ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต สะดืออิสาน


title: โรงเรียนเชียงยืนพิทยาคม

text: โรงเรียนเชียงยืนพิทยาคม ตั้งขึ้นเมื่อวันที่ 17 พฤษภาคม 2516 มีชื่อชั่วคราวว่า โรงเรียนสารคามพิทยาคม (สาขาอำเภอเชียงยืน) โดยอาศัยโรงเรียนบ้านเชียงยืน (เชียงยืนวิทยา) เป็นสถานที่ชั่วคราวมี นายบุญเพ็ง คำแท่ง รักษาการในตำแหน่งครูใหญ่ ปีการศึกษา 2516 เปิดทำการสอนมัธยมศึกษาปีที่ 1 จำนวน 2 ห้องเรียน


title: โรงเรียนเชียงยืนพิทยาคม

text: เมื่อวันที่ 28 มิถุนายน 2517 กระทรวงศึกษาธิการ โดย นายอภัย จันทวิมล รัฐมนตรีว่าการกระทรวงศึกษาธิการ ลงชื่อในประกาศแต่งตั้งเมื่อวันที่ 22 พฤษภาคม 2517 ให้โรงเรียนนี้มีชื่อว่า "โรงเรียนเชียงยืนพิทยาคม" โดยมี นายสำเริง วรรณศรี ปฏิบัติหน้าที่เป็นครูใหญ่


title: โรงเรียนเชียงยืนพิทยาคม

text: วันที่ 1 พฤษภาคม 2518 ได้ย้ายสถานที่มาตั้งอยู่ในที่ดินราชพัสดุซึ่งเป็นที่ตั้งในปัจจุบัน


title: โรงเรียนเชียงยืนพิทยาคม

text: ในปีการศึกษา 2519 ถึง 2524 โรงเรียนได้รับงบประมาณสร้างอาคารเรียนถาวร หลังที่ 1 2 3 และ 4 และในปีการศึกษา 2543 โรงเรียนได้รับงบประมาณจากกรมสามัญศึกษาก่อสร้างอาคารหอประชุม โรงอาหาร


title: โรงเรียนเชียงยืนพิทยาคม

text: วันที่ 13 พฤษภาคม 2545 สำนักงานคณะกรรมการวัฒนธรรมแห่งชาติ ได้อนุมัติการจัดตั้ง"สมาคมศิษย์เก่าเชียงยืนพิทยาคม" อีก 1 สมาคม


title: โรงเรียนเชียงยืนพิทยาคม

text: ปี 2546 ได้รับคัดเลือกเป็นโรงเรียนในฝัน และได้รับคัดเลือกเป็นโรงเรียนเร่งสู่ฝัน ในปี พ.ศ. 2547 จึงได้รับการประเมินรับรอง จากกระทรวงศึกษาธิการ เป็นโรงเรียนต้นแบบโรงเรียนในฝันตามโครงการหนึ่งอำเภอหนึ่งโรงเรียนในฝันในปีถัดมา


title: โรงเรียนเชียงยืนพิทยาคม

text: ปี 2551 เป็นโรงเรียนต้นแบบการใช้หลักสูตรแกนกลางการศึกษาขั้นพื้นฐาน


title: โรงเรียนเชียงยืนพิทยาคม

text: และได้รับการคัดเลือกจากสำนักงานคณะกรรมการการศึกษาขั้นพื้นฐาน ให้ร่วมโครงการ UNIT NET โดยการร่วมมือของจุฬาลงกรณ์มหาวิทยาลัย และมหาวิทยาลัยขอนแก่น เชื่อมต่อสัญญาณอินเทอร์เน็ต ความเร็วสูงสุด 100 MB มาที่โรงเรียนเชียงยืนพิทยาคม เพื่อรองรับการใช้บริการของนักเรียนและชุมชน


title: โรงเรียนเชียงยืนพิทยาคม

text:
ในปีการศึกษา 2556 ได้เข้าร่วมโครงการห้องเรียนพิเศษวิทยาศาสตร์ สำหรับพัฒนาและส่งเสริมผู้ที่มีความสามารถพิเศษทางวิทยาศาสตร์ คณิตศาสตร์และเทคโนโลยี ระดับชั้นมัธยมศึกษาตอนต้น ตามแนวทาง สสวท. และ สอวน. และได้รับการคัดเลือกจากสำนักงานคณะกรรมการการศึกษาขั้นพื้นฐาน ให้เป็นโรงเรียนต้นแบบในฝันพัฒนาสู่มาตรฐานสากล อีกทั้งในวันที่ 14 กุมภาพันธ์ 2556 โรงเรียนได้รับความอนุเคราะห์จากผู้ปกครอง นักเรียน และครู สมาคมศิษย์เก่า สมาคมผู้ปกครองและครูโรงเรียนเชียงยืนพิทยาคม ร่วมกันจัดผ้าป่าในงานครบรอบ 40 ปี ของโรงเรียนเชียงยืนพิทยาคม เพื่อจัดสร้างหอประชุมอิสานอาเซียนประกอบด้วยอาคารเรียนถาวร 4 หลัง อาคารหอประชุม โรงอาหาร อนุสาวรีย์รัชกาลที่ 5 สนามฟุตบอล สนามบาสเกตบอล สนามตะกร้อ ศูนย์ศิลปะวัฒนธรรมไทย ศูนย์ ICT สวนป่าและศาลาปฏิบัติธรรม
โรงเรียนเชียงยืนพิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ


title: โรงเรียนเชียงยืนพิทยาคม

text: เว็บไซต์โรงเรียนเชียงยืนพิทยาคม


title: ทหารกล้ากรุงศรีอยุธยา

text: ทหารกล้ากรุงศรีอยุธยา เป็นละครโทรทัศน์แนวพีเรียด-ดราม่า บทประพันธ์และบทโทรทัศน์ หม่อมหลวงนรานุกูล ชุมพล กำกับการแสดงโดย หม่อมหลวงนรานุกูล ชุมพล ผลิตโดย บริษัท ราชหัตถ์ จำกัด, บริษัท จักรตรี เอ็นเตอร์เทนเมนท์ จำกัด ออกอากาศทุกวันพุธ-พฤหัสบดี เวลา 20.20 - 21.20 น. ทาง สถานีวิทยุโทรทัศน์กองทัพบกช่อง 5 นำแสดงโดยนักแสดงชั้นนำอีกมากมายเช่นวินัย ไกรบุตร ญดา โชติชูตระกูล(โอ๋ ญดา) สายธาร นิยมการณ์(ต่าย)และดารานักแสดงสังกัดจักรตรีอีกมากเช่นศิรประภา พุทธลา เริ่มตอนแรกวันที่ 29 พฤศจิกายน พ.ศ. 2560–3 มกราคม พ.ศ. 2561 ทหารกล้ากรุงศรีอยุธยา ภาค๒ จะเริ่มถ่ายทำในปี2561สามารถค้นหาหนังสือนวนิยายทหารกล้ากรุงศรีอยุธยา ได้ที่หอสมุดแห่งชาติ ISBN 974-9531-67-1 หรือตามห้องสมุดสถาบันการศึกษามหาวิทยาลัยทั่วประเทศ]


title: โรงเรียนเขวาไร่ศึกษา

text: โรงเรียนเขวาไร่ศึกษา เป็นโรงเรียนมัธยมศึกษาประจำตำบลเขวาไร่ อำเภอโกสุมพิสัย จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สะดืออิสาน


title: โรงเรียนเขวาไร่ศึกษา

text: โรงเรียนเขวาไร่ศึกษา ได้รับอนุมัติให้จัดตั้งขึ้นเมื่อ วันที่ 26 เมษายน พ.ศ. 2519 โดยมีคณะกรรมการสภาตำบลเขวาไร่ช่วยกันรวบรวมหลักฐานต่างๆ จนได้รับอนุมัติให้เปิดโรงเรียนแห่งนี้ได้เป็นผลสำเร็จ โดยกรมสามัญศึกษาแต่งตั้งให้ นายสมคิด บัวทัน อาจารย์ 1 ระดับ 4 โรงเรียนผดุงนารี จังหวัดมหาสารคาม ซึ่งผ่านการอบรมเตรียมผู้บริหาร รุ่นที่ 13 มาดำรงตำแหน่งครูใหญ่ โดยเปิดสอนครั้งแรกมีห้องเรียน 2 ห้อง นักเรียน 95 คน ระยะแรกที่เปิดทำการซึ่งยังไม่มีอาคารเรียนนั้น โรงเรียนได้รับความอนุเคราะห์จากโรงเรียนบ้านหนองเขื่อน ให้ใช้โรงยาวเป็นที่เรียนก่อน ในระหว่างปิดภาคเรียน ปลายปีการศึกษา 2519 ทางโรงเรียนโดยความร่วมมือจากทั้งคณะครู-อาจารย์ ผู้ปกครองนักเรียน กรรมการสภาตำบล ตลอดจนชาวบ้านที่มีจิตศรัทธา ได้บริจาควัสดุอุปกรณ์ต่างๆ จัดสร้างอาคารชั่วคราวหลังคามุงหญ้า ขนาด 6 ห้องเรียนและส้วม 1 หลัง (ปัจจุบันรื้อแล้ว) ขึ้นในบริเวณของโรงเรียน ตลอดจนอุปกรณ์การเรียนการสอน


title: โรงเรียนเขวาไร่ศึกษา

text: ในปีการศึกษา 2521 และ 2523 โรงเรียนได้รับงบประมาณก่อสร้างอาคาร 1


title: โรงเรียนเขวาไร่ศึกษา

text: ในปีการศึกษา 2528 โรงเรียนได้รับอนุมัติจากกรมสามัญศึกษา ให้เข้าร่วมโครงการมัธยมศึกษาเพื่อพัฒนาชนบท (ม.พ.ช.2) รุ่นที่ 3 โดยได้รับการจัดสรรงบประมาณ ด้านอาคารสถานที่ สิ่งสาธารณูปโภค สื่อการสอน และจัดอบรมบุคลากรให้ ซึ่งโรงเรียนได้รับอนุมัติให้สร้างอาคารเรียนถาวร โรงฝึกงานอุตสาหกรรม โรงฝึกงานคหกรรม ขยายระบบจ่ายกระแสไฟฟ้า ติดตั้งระบบประปาและได้รับการจัดสรรงบประมาณเพื่อจัดซื้อวัสดุครุภัณฑ์อื่นๆ เป็นจำนวนมาก เพื่อให้โรงเรียนมีความพร้อมที่จะพัฒนาชนบทตามนโยบายของโครงการ ม.พ.ช.


title: โรงเรียนเขวาไร่ศึกษา

text: ในปีการศึกษา 2530 โรงเรียนได้เข้าร่วมโครงการขยายโอกาสทางการศึกษาระดับมัธยมศึกษาตอนต้น ของกรมสามัญศึกษา (ค.อมต.สศ.) ซึ่งเป็นโครงการจัดการศึกษาในระดับมัธยมศึกษาตอนต้นแบบให้เปล่า เพื่อส่งเสริมให้นักเรียนที่จบชั้นประถมศึกษาปีที่ 6 ในพื้นที่ชนบทยากจนได้มีโอกาสเข้าเรียนต่อระดับมัธยมศึกษาเพิ่มมากขึ้น


title: โรงเรียนเขวาไร่ศึกษา

text: ในปีการศึกษา 2533 โรงเรียนได้เข้าร่วม โครงการโรงเรียนมัธยมศึกษาเพื่อพัฒนาคุณภาพชีวิตและสังคม (มพชส.) รุ่นที่ 3 โดยได้รับการจัดสรรงบประมาณ เพื่อจัดกิจกรรมพัฒนาคุณภาพชีวิตและสังคมในชนบทให้มีความเป็นอยู่ดีขึ้น


title: โรงเรียนเขวาไร่ศึกษา

text: ในปีการศึกษา 2534 โรงเรียนได้รับอนุมัติจากกรมสามัญศึกษา ให้เปิดสอนในระดับมัธยมศึกษาตอนปลาย เพิ่มขึ้นจากเดิมที่เปิดสอนเฉพาะระดับมัธยมศึกษาตอนต้น


title: โรงเรียนเขวาไร่ศึกษา

text: ในปีการศึกษา 2536 โรงเรียนได้รับการจัดสรรงบประมาณในการก่อสร้างอาคารเรียนจำนวน 1 หลัง


title: โรงเรียนเขวาไร่ศึกษา

text: ในปีการศึกษา 2537 โรงเรียนได้รับการจัดสรรงบประมาณในการก่อสร้างหอประชุมแบบ


title: โรงเรียนเขวาไร่ศึกษา

text: ในปี พ.ศ.2553 และปี พ.ศ.2555 คณะศิษย์เก่า ครู นักเรียน และผู้ปกครอง ได้ร่วมกันทอดผ้าป่าสามัคคีเพื่อสร้างอาคาร ICT จำนวน 1 หลัง


title: โรงเรียนเขวาไร่ศึกษา

text: ปัจจุบัน โรงเรียนได้รับคัดเลือกเข้าเป็นหนึ่งในโรงเรียนมาตรฐานสากลทั้ง 300 แห่งทั่วประเทศ


title: โรงเรียนเขวาไร่ศึกษา

text: โรงเรียนเขวาไร่ศึกษา ตั้งอยู่ในที่สารธารณประโยชน์ของหมู่บ้าน เนื้อที่ประมาณ 25 ไร่ แต่เนื้อที่ยังไม่พอตามมาตรฐานของกรมสามัญศึกษา จึงขอบริจาคจากชาวบ้านอีก 3 ราย คือ นางสุมาลี ศรีภูวงษ์ (ดรลา) บริจาค 9 ไร่ 60 ตารางวา นางสาวบุญเพ็ง บริจาค 3 ไร่ 13 ตารางวา และนายสุข ถุงสมบัติ บริจาค 3 ไร่ 2 งาน 7 ตารางวา รวมมีเนื้อที่ 40 ไร่ 2 งาน 80 ตารางวา


title: โรงเรียนเขวาไร่ศึกษา

text:
ภายในโรงเรียนประกอบด้วยอาคารเรียนถาวร 3 หลัง อาคารเอนกประสงค์ อาคาหอประชุม โรงอาหาร อาคารโรงฝึกงานและสนามฟุตบอล
โรงเรียนเขวาไร่ศึกษาเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือเว็บไซต์โรงเรียนเขวาไร่ศึกษา


title: ออนแอนด์ออฟ

text: ออนแอนด์ออฟ (ภาษาเกาหลี:온앤오프 ใช้ตัวย่อว่า ONF ) เป็นบอยแบนด์ประเทศเกาหลีใต้ที่มีสมาชิก 7 คน ภายใต้การดูแลของบริษัท ดับเบิ้ลยูเอ็มเอนเตอร์เทนเมนต์ ซึ่งสมาชิกวงประกอบไปด้วย ฮโยจิน, อีชั่น, เจอัส, ไวอัท, เอ็มเค, ยู และราอุน จัดโชว์เคสเดบิวต์เมื่อวันที่ 2 สิงหาคม 2560 พร้อมมินิอัลบัม “1st Mini Album [ON/OFF]” และซิงเกิ้ลแรก กับเพลง “ON/OFF” ขึ้นแสดงสเตจแรกที่รายการ Mnet M countdown วันที่ 3 สิงหาคม และนับวันนี้เป็นวันเดบิวต์


title: ออนแอนด์ออฟ

text: ภายในวงออนแอนด์ออฟ ประกอบด้วย ทีม ON ที่มีจุดเด่นอยู่ที่การร้องเพลงที่สดใส และ ทีม OFF ที่มีจุดเด่นอยู่ที่การเต้นที่แข็งแกร่ง


title: ออนแอนด์ออฟ

text: หัวหน้าทีม ON คือ ฮโยจิน หัวหน้าทีม OFF คือ เจอัส


title: ออนแอนด์ออฟ

text:
ทีม ON ประกอบด้วย ฮโยจิน, อีชั่น, เอ็มเค และราอุน
ทีม OFF ประกอบด้วย เจอัส, ไวอัท, ยู และราอุน


title: ออนแอนด์ออฟ

text: ชื่อแฟนคลับของออนแอนด์ออฟ คือ ฟิวส์ ( ภาษาเกาหลี : 퓨즈 ภาษาอังกฤษ : FUSE )


title: ออนแอนด์ออฟ

text: ยูเคยเป็นเด็กฝึกที่ EXPG ก่อนจะตัดสินใจมาที่ประเทศเกาหลีและเข้าฝึกที่เจวายพีเอนเตอร์เทนเมนต์ เอ็มเคเคยเป็นเด็กฝึกที่สตาร์ชิพเอนเตอร์เทนเมนต์ และในปี 2558 เอ็มเคเข้าร่วมรายการเซอร์ไวเวอร์ชื่อ No.Mercy แต่ตกรอบ และในระหว่างงานโชว์เคสเปิดตัว ราอุนก็เปิดเผยว่าเคยเป็นเด็กฝึกที่บิ๊กฮิตเอนเตอร์เทนเมนต์เมื่อตอนอายุ 14 และเคยฝึกมาพร้อมกับบีทีเอส


title: ออนแอนด์ออฟ

text: รวมสมาชิกทั้งเจ็ดคนในชื่อดับเบิ้ลยูเอ็มบอยส์ซึ่งพวกเขาเคยเป็นแดนเซอร์ให้กับบีวันเอโฟร์ที่ในงานต่างๆ ตลอดช่วงปี 2016


title: ออนแอนด์ออฟ

text: เจอัส, ราอุน และไวอัทเคยร่วมแสดงเป็นตัวประกอบในมินิดราม่าวีซีอาร์ของบีวันเอโฟร์ที่ชื่อคอนเสิร์ตว่า The Class อีชั่นและไวอัทปรากฏตัวในวีซีอาร์ชื่อ Feeling ฮโยจิน, อีชั่น, เจอัส และไวอัทเคยแสดงเป็นแดนเซอร์ในเว็บดราม่าเรื่อง "Loss:Time:Life"


title: ออนแอนด์ออฟ

text: วันที่ 26 พฤษภาคม 2560 ดับเบิ้ลยูเอ็มบอยส์ได้เปิดตัวครั้งแรกในงานไอดอลค่อนด้วยเพลง Original


title: ออนแอนด์ออฟ

text: ออนแอนด์ออฟปล่อยเพลง ON/OFF ในวันที่ 2 สิงหาคม 2560 โดยมินิอัลบั้ม ON/OFF นี้แต่งโดยนักแต่งเพลงที่มีชื่อเสียงอย่าง MonoTree และไวอัทก็ได้แต่งเนื้อในเพลง ON/OFF และ Cat’s Waltz นอกจากเพลงในอัลบั้มทั้ง 5 เพลงแล้วก็ยังมีเพลง Light On ที่มีความยาว 1 นาที 14 วินาทีที่ไม่ได้อยู่ในอัลบั้มนี้ ใช้เป็นเพลงเปิดตัวของออนแอนด์ออฟ โชว์เคสเปิดตัวรอบแฟนคลับมีซานดึลให้เกียรติเป็นพิธีกรดำเนินรายการ


title: ออนแอนด์ออฟ

text: ดับเบิ้ลยูเอ็มเอนเตอร์เทนเมนต์ประกาศว่าออนแอนด์ออฟเข้าร่วมรายการเซอร์ไวเวอร์มิกซ์ไนน์ที่ผลิตโดยวายจีเอนเตอร์เทนเมนต์และช่องเจทีบีซี เริ่มฉายตอนแรกวันที่ 29 ตุลาคม 2560 เวลา 16.50 น.(ประเทศเกาหลี)


title: ออนแอนด์ออฟ

text: ในวันที่ 28 ตุลาคม 2560 เวลา 22.00 น.(ประเทศเกาหลี) มีโชว์เคสเปิดรายการ และปล่อยเพลงของภารกิจแรก "Just Dance" ออกมาซึ่งมีฮโยจินเป็นเซ็นเตอร์ชายคนแรกของรายการ


title: ออนแอนด์ออฟ

text: สมาชิกออนแอนด์ออฟทั้งเจ็ดคนผ่านออดิชั่นและเข้าร่วมรายการ โดยสามารถอยู่ในอันดับต้นๆ ของรายการตลอดการแข่งขัน ตามตารางด้านล่างนี้


title: ออนแอนด์ออฟ

text: หลังจากประกาศรอบสุดท้ายแล้วมีสมาชิกของออนแอนด์ออฟคือ ฮโยจิน และราอุนได้เข้าร่วมในทีมผู้ชนะและต้องเดบิวต์กับวายจีเอนเตอร์เทนเมนต์ แต่วันที่ 9 พฤษภาคม 2561 วายจีเอนเตอร์เทนเมนต์ได้ประกาศว่าจะไม่มีการเดบิวต์ทีมผู้ชนะ เนื่องจากไม่สามารถหาข้อตกลงร่วมกับต้นสังกัดของผู้ชนะในเรื่องระยะเวลาของสัญญาและรายได้ รวมทั้งถูกตรวจสอบจาก FTC เรื่องสัญญาในระหว่างการถ่ายทำรายการมิกซ์ไนน์ โดยมีคำสั่งให้วายจีเอนเตอร์เทนเมนต์และต้นสังกัดของผู้เข้าร่วมรายการจ่ายชดเชย


title: ออนแอนด์ออฟ

text: วันที่ 12 มีนาคม 2561 ได้จัดงาน ONF Fanmeeting ครั้งที่ 1 ~ LIGHTS ON in JAPAN ที่ TSUTAYA O-EAST จำนวน 2 รอบ มีผู้เข้าชมรวมทั้งหมดราว 2000 คน โดย ONF อยู่ใต้การดูแลของวิกเตอร์เอนเตอร์เทนเมนต์ และได้ประกาศเตรียมเดบิวต์ญี่ปุ่นภายในปีนี้อีกด้วย


title: ออนแอนด์ออฟ

text: กว่า 10 เดือนนับจากเดบิวต์ และกว่า 7 เดือนหลังจากกู๊ดบายสเตจเพลง Original ออนแอนด์ออฟก็ได้คัมแบ็คในวันที่ 7 มิถุนายน 2561 ด้วยมินิอัลบั้ม 2 "ํYou Complete Me" เพลงไตเติ้ลคือ Complete (널 만난 순간) โดยได้นักแต่งเพลงทีมเดิมอย่าง Monotree เป็นโปรดิวเซอร์อัลบั้มนี้ และ Simon Petrén โปรดิวเซอร์ชาวสวีเดนที่ร่วมแต่งเพลง Incomplete (나 말고 다) เพลงอัลบั้มนี้แสดงถึงสีสันของเด็กหนุ่มทั้งเจ็ดคน สัมผัสกับซัมเมอร์ที่เต็มไปด้วยความสดชื่นและสดใส โดยถ่ายทำมิวสิกวีดีโอที่ลอสแอนเจลิส ประเทศสหรัฐอเมริกา


title: ออนแอนด์ออฟ

text: วันที่ 3 กรกฎาคม 2561 ปล่อยมิวสิกวีดีโอโปรโมท ON/OFF -Japanese ver.- ซึ่งถ่ายทำที่ลอสแอนเจลิส ประเทศสหรัฐอเมริกา ภายใต้คอนเซปเด็กหนุ่มสดใส เพลงนี้ยังคงได้นักแต่งเพลง Monotree ยังเป็นโปรดิวเซอร์ของอัลบั้ม โดยแต่งเนื้อเพลงเป็นภาษาญี่ปุ่นใหม่ และยังมีเพลงที่แต่งขึ้นมาใหม่คือ Love Arrow


title: ออนแอนด์ออฟ

text: วันที่ 31 กรกฎาคม 2561 ได้จัดงาน ONF Japan Debut Showcase ที่ Akasaka Blitz จำนวน 2 รอบ มีผู้เข้าชมเต็มความจุรวมทั้งหมด 2,500 คน และภายในงานก็ได้ประกาศคัมแบ็ค You Complete Me -Japanese ver.- ปลายเดือนกันยายน


title: ออนแอนด์ออฟ

text: วันที่ 7 กันยายน 2561 ปล่อยมิวสิกวีดีโอโปรโมท You Complete Me -Japanese ver.- ซึ่งถ่ายทำโดยทีมงานและสถานที่เดียวกับ You Complete Me -Original ver.-


title: สึเกเม็ง

text: สึเกเม็ง () คือราเม็งประเภทหนึ่งซึ่งจะแยกเส้นกับซุปออกไว้คนละชาม เวลารับประทานก็คีบเส้นไปจุ่มในถ้วยซุป สึเกเม็งบางประเภทก็ใช้เส้นโซบะหรือเส้นอูดงแทนเส้นราเม็ง บางครั้งมักมีการวางวัตถุดิบอย่างแผ่นสาหร่าย, ไข่ฝอย ไว้บนเส้น ซุปของสึเกเม็งเป็นซุปที่เคี่ยวด้วยเวลานานจึงมีความเข้มข้นมากกว่าซุปของราเม็ง สึเกเม็งถือกำเนิดขึ้นใน พ.ศ. 2504 โดยนายคาซูโอะ ยามางิชิ เจ้าของร้านอาหารนามว่า "ไดโชเก็ง" ในกรุงโตเกียว ก่อนที่เมนูนี้จะแพร่หลายในโตเกียวและทั่วทั้งประเทศญี่ปุ่น ปัจจุบันร้านไดโชเก็งมีสาขามากกว่าร้อยแห่งในประเทศญี่ปุ่น ถือเป็นร้านต้นตำรับของสึเกเม็ง


title: โรงเรียนมัธยมยางสีสุราช

text: โรงเรียนมัธยมยางสีสุราช เป็นโรงเรียนมัธยมศึกษาประจำอำเภอยางสีสุราช จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ เดิมเป็นโรงเรียนสาขาของโรงเรียนนาเชือกพิทยาสรรค์ ตั้งอยู่บริเวณกิโลเมตรที่ 2 ถนนยางสีสุราช – นาดูน ตำบลบ้านกู่ อำเภอยางสีสุราช จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สารคามใต้


title: โรงเรียนมัธยมยางสีสุราช

text: โรงเรียนมัธยมยางสีสุราช สังกัดสำนักงานเขตพื้นที่การศึกษามัธยมศึกษา เขต 26 ได้รับอนุมัติจัดตั้งเมื่อวันที่ 30 เมษายน 2539 โดยยกฐานะจากโรงเรียนสาขาของโรงเรียนนาเชือกพิทยาสรรค์ เปิดทำการเรียนการสอนครั้งแรก ในปีการศึกษา 2539 อาศัยอาคารเรียนชั่วคราวที่ศาลาเอนกประสงค์บ้านหนองกอก หมู่ที่ 3 ตำบลยางสีสุราช อำเภอยางสีสุราช จังหวัดมหาสารคาม มีครูอาจารย์จากโรงเรียนนาเชือกพิทยาสรรค์มาช่วยปฏิบัติการสอน


title: โรงเรียนมัธยมยางสีสุราช

text: พ.ศ. 2536 ได้รับมอบที่ดินป่าสาธารณะประโยชน์จากสภาตำบลบ้านกู่ ให้เป็นสถานที่จัดตั้งโรงเรียน จำนวน 80 ไร่ ซึ่งเป็นพื้นที่ในการจัดตั้งโรงเรียนในปัจจุบัน


title: โรงเรียนมัธยมยางสีสุราช

text: พ.ศ. 2537 ได้รับความอนุเคราะห์จากสโมสรไลออนส์รัตนโกสินทร์ และสโมสรไลออนส์โอซากา มิยาโกจิ ประเทศญี่ปุ่น ก่อสร้างอาคารชั่วคราว โดยใช้แรงงานจากชุมชน และได้รับการสนับสนุนอาคารร่วมใจพัฒนารวมทั้งวัสดุอุปกรณ์ จากการกีฬาแห่งประเทศไทย การบินไทย คุณสุวรรณ การภูธรและ ดร.วิลัดดา เตชะเวช


title: โรงเรียนมัธยมยางสีสุราช

text: ปัจจุบันเปิดทำการเรียนการสอน ในระดับมัธยมศึกษา (ม.1 – ม.6)


title: โรงเรียนมัธยมยางสีสุราช

text:
โรงเรียนมัธญมยางสีสุราช ตั้งอยู่ในที่ดินป่าสาธารณะประโยชน์จากสภาตำบลบ้านกู่ จำนวนพื้นที่ 80 ไร่ มีพระพุทธสีลาวรมุณีสีสุราช เป็นพระพุทธรูปประจำโรงเรียน
ภายในประกอบด้วยอาคารเรียนเบ็ดเสร็จ 1 หลัง อาคารเรียนชั่วคราว 3 หลัง อาคารหอประชุม โรงอาหาร สนามฟุตบอลและสระน้ำ
โรงเรียนมัธยมยางสีสุราชเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ


title: โรงเรียนมัธยมยางสีสุราช

text: เว็บไซต์โรงเรียนมัธยมยางสีสุราช


title: โยฮันน์ เกออร์ก แอลเซอร์

text: โยฮันน์ เกออร์ก แอลเซอร์ () เป็นกรรมกรชาวเยอรมันที่ได้วางแผนและทำการที่ซับซ้อนในความพยายามลอบสังหารอดอล์ฟ ฮิตเลอร์และผู้นำนาซีระดับชั้นสูงคนอื่นๆ เมื่อวันที่ 8 พฤศจิกายน ค.ศ. 1939 ที่บือร์เกอร์แบรวเคลเลอร์ (Bürgerbräukeller) ในเมืองมิวนิก ระเบิดเวลาที่แอลเซอร์ทำขึ้นและได้เอาไปวางไว้ใกล้กับแท่นเวทีกล่าวสุนทรพจน์นั้นได้ล้มเหลวในการสังหารฮิตเลอร์ ที่เหลือก่อนหน้านี้เหนือความคาดไว้ แต่ได้สังหารไป 8 คนและมีผู้ได้รับบาดเจ็บไปมากกว่า 62 คน แอลเซอร์ถูกจับกุมและกลายเป็นนักโทษมานานกว่า 5 ปี จนกระทั่งถูกประหารชีวิตในค่ายกักกันดาเคา


title: ไฮนซ์ บรันดท์

text: นายพลตรี ไฮนซ์ บรันดท์ (; 11 มีนาคม ค.ศ. 1907 – 21 กรกฏาคม ค.ศ. 1944) เป็นเจ้าหน้าที่นายทหารในช่วงสงครามโลกครั้งที่สอง ได้ทำหน้าที่เป็นผู้ช่วยนายพลอดอล์ฟ Heusinger,หัวหน้าของหน่วยปฏิบัติการของนายพล เขาอาจจะได้รับการกล่าวว่า เขาได้ช่วยชีวิตอดอล์ฟ ฮิตเลอร์อย่างไม่ได้ตั้งใจ,โดยได้ใช้เท้าย้ายกระเป๋าที่ใส่ระเบิดที่ถูกวางเอาไว้โดยเคลาส์ ฟอน ชเตาฟ์เฟนแบร์กให้ไปอยู่หลังขาโต๊ะประชุมในเหตุการณ์แผนลับ 20 กรกฎาคม ทำให้ฮิตเลอร์นั้นรอดชีวิตจากระเบิด แต่ตัวเขากลับเสียชีวิตลงจากแรงระเบิดพร้อมกับเสียขาไป


title: คาร์ล โบเดนชัทซ์

text: คาร์ล ไฮน์ริช โบเดนชัทซ์ (; 10 ธันวาคม ค.ศ. 1890 – 25 สิงหาคม ค.ศ. 1979)เป็นนายพลเยอรมันที่ทำหน้าที่เป็นนายทหารคนสนิทของมันเฟรด ฟอน ริชโธเฟินในสงครามโลกครั้งที่หนึ่ง และเป็นผู้ประสานงานระหว่างแฮร์มันน์ เกอริงกับอดอล์ฟ ฮิตเลอร์ในสงครามโลกครั้งที่สอง


title: เมเรตเซเกอร์

text: เมเรตเซอร์เกอร์ (พระนามของพระองค์มีความหมาย "ผู้ที่รักความเงียบ") เป็นพระราชินีอียิปต์มเหสีโบราณ พระนางเมเรตเซอร์เกอร์ปรากฏในแหล่งแห่งราชอาณาจักรใหม่ในฐานะภรรยาของฟาโรห์เซนุสเรตที่ 3


title: มังกรหยก ตอน ศึกเทพอภินิหารเจ้าอินทรีย์

text: มังกรหยก ตอน ศึกเทพอภินิหารเจ้าอินทรี (อังกฤษ:The Romance Of The Condor Heroes) เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 1 และภาค 2 ของกิมย้ง นำแสดงโดย เฉิน เสี่ยว, เฉิน เหยียนซี ออกอากาศทางช่อง 7 ออกอากาศทุกวันจันทร์ -พุธ เวลา 09.30 -11.30 น.


title: มังกรหยก ตอน ศึกเทพอภินิหารเจ้าอินทรีย์

text: เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่างๆนานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข


title: ไอโฟน 8

text:
ซิลิคอน
ไอโฟน 8 และไอโฟน 8 พลัส เป็นสมาร์ตโฟนที่ออกแบบและพัฒนาโดยบริษัทแอปเปิล ที่เปิดตัวเมื่อวันที่ 12 กันยายน 2560 พร้อมกับ ไอโฟน X ไอโฟนรุ่นระดับสูงกว่า ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล โดยนายทิม คุก ประธานบริหารของบริษัทแอปเปิล และกำหนดวางจำหน่ายครั้งแรกในวันที่ 22 กันยายน 2560 สำหรับประเทศไทยวางจำหน่ายในวันที่ 3 พฤศจิกายนปีเดียวกัน


title: จักรพรรดิเซโน

text: จักรพรรดิเซโน (,425–9 เมษายน 491) เป็นจักรพรรดิไบแซนไทน์ตั้งแต่ ค.ศ. 474 ถึง ค.ศ. 475 และอีกครั้งตั้งแต่ ค.ศ. 476 ถึง ค.ศ. 491 โดยรัชสมัยของพระองค์ตรงกับช่วงที่จักรวรรดิโรมันตะวันตกล่มสลายลงในรัชสมัยจักรพรรดิโรมุลุส เอากุสตุส เมื่อ ค.ศ. 476


title: รัฐชัฟเฮาเซิน

text: รัฐชัฟเฮาเซิน () เป็นรัฐในประเทศสวิตเซอร์แลนด์ ตั้งอยู่บริเวณตอนเหนือของประเทศติดกับพรมแดนประเทศเยอรมนี มีเมืองศูนย์กลางอยู่ที่นครชัฟเฮาเซิน รัฐชัฟเฮาเซินในสมัยกลางมีสถานะเป็นนครรัฐ ตามเอกสารพบว่ารัฐชัฟเฮาเซินเริ่มใช้เงินเหรียญเป็นของตนเองตั้งแต่ปี ค.ศ. 1045 ซึ่งในขณะนั้นดินแดนในแถบนี้มีชื่อเรียกว่า "วิลลาสกัฟฮูซูน" ("Villa Scafhusun") ต่อมาในปี ค.ศ. 1049 เคานต์เอเบอร์ฮาร์ด ฟอน เนลเลินบูร์ก ได้สร้างอารามเบเนนิกต์ขึ้นซึ่งนำไปสู่วิถีชุมชนที่พัฒนาขึ้นจนมีอิสรภาพเป็นของตนเองในปี ค.ศ. 1190 จนกระทั่งในปี ค.ศ. 1330 รัฐแห่งนี้ก็สูญเสียดินแดนทั้งหมดและอิสรภาพแก่ราชวงศ์ฮับส์บูร์ก อย่างไรก็ตาม ในปี ค.ศ. 1418 ได้ใช้เงินซื้ออิสรภาพของตนเองมาจากฮับส์บูร์ก และประกาศตนเป็นพันธมิตรของสมาพันธรัฐสวิสในปี ค.ศ. 1454 และในปี ค.ศ. 1501 ก็ได้เข้าร่วมสมาพันธรัฐสวิสอย่างเป็นทางการ ถือเป็นรัฐที่เข้าร่วมสมาพันธ์เป็นลำดับที่ 12 ประชากรร้อยละ 88 พูดภาษาเยอรมัน